title: Niklas Hjalmarsson

text: Eksjö HC:n kasvattama Hjalmarsson pelasi juniori-uransa loppuun HV71:ssä. Hän pelasi joukkueessa ensimmäiset Elitserien-ottelunsa 17-vuotiaana kaudella 2004–2005, jolloin Hjalmarsson pelasi 14 ottelua ilman tehopisteitä. Hän pelasi NHL-varauksensa 2005 jälkeen vielä kaksi kautta HV71:ssä. Hjalmarsson ei kuitenkaan saanut joukkueessa kovin paljon peliaikaa ja haki toisinaan peliaikaa myös J20 SuperElitistä ja kaudella 2007–2008 hän pelasi lainalla HockeyAllsvenskanin IK Oskarshamnissa. Tuolloin Hjalmarsson pelasi 37 Elitserien-ottelua tehoin 2+0=2, ja hän pääsi pelaamaan myös pudotuspelit.


title: Niklas Hjalmarsson

text: Kaudeksi 2007–2008 Hjalmarsson teki yksivuotisen sopimuksen Luleå HF:n kanssa, mutta siirtyikin kolmivuotisella tulokassopimuksella Chicago Blackhawksin organisaatioon. Ensimmäisellä sopimuskaudellaan hän pelasi enimmäkseen farmijoukkue Rockford IceHogsissa, mutta pääsi pelaamaan myös 13 NHL-ottelua tehoin 0+1=1. Kaudella 2008–2009 Hjalmarsson pelasi 21 NHL-ottelua tehoin 1+2=3 sekä pudotuspelit. Hän alkoi saamaan enemmän peliaikaa NHL:stä James Wisniewskin siirryttyä Anaheim Ducksiin. Kausi 2009–2010 Hjalmarssonilla kului kokonaan Blackhawksissa. Hän pelasi 77 ottelua tehoin 2+15=17. Hjalmarsson sai peliaikaa keskimäärin yli 19 minuuttia per ottelu. Kauden päätteeksi hän voitti Stanley Cupin.


title: Niklas Hjalmarsson

text: Heinäkuussa 2010 San Jose Sharks tarjosi Hjalmarssonille neljän vuoden ja 14 miljoonan dollarin arvoista sopimusta, mutta hänen oikeudet vielä omistanut Blackhawks sai pidettyä Hjalmarssonin joukkueessa. Hjalmarsson teki Blackhawksin kanssa neljän vuoden jatkosopimuksen, joka tuo hänelle 3,5 miljoonaa dollaria kaudessa.


title: Niklas Hjalmarsson

text: Hjalmarsson pelasi alle 20-vuotiaiden MM-kilpailuissa 2007. Hän pelasi myös alle 18-vuotiaiden MM-kilpailuissa 2005, jolloin Hjalmarsson voitti pronssia. Hän oli tehoilla 1+4=5 turnauksen puolustajien pistepörssin toinen Venäjän Vjatšeslav Buravtšikovin jälkeen sekä puolustajien syöttöpörssin voittaja.


title: Niklas Hjalmarsson

text: Hjalmarsson on pelannut myös yhden A-maaottelun tehden yhden maalin kaudella 2006–2007.


title: Niklas Hjalmarsson

text: Hjalmarsson on naimisissa ruotsalaisen hiusstailistin ja muotibloggarin Elina Casell Hjalmarssonin kanssa ja heillä on yhteisiä lapsia.


title: Miesten Superpesiksen kausi 1993

text: Kausi 1993 oli neljäs Superpesis -kausi. Kausi oli pääsarjassa viimeinen, jossa käytettiin normaalia voitonmääritysperustetta - enemmän juoksuja tekevä voittaa ottelun. Kauden runkosarjan yleisökeskiarvo 1869 on edelleenkin rikkomatta myöhäisempinä kausina. Runkosarjaan lisättiin normaalin kaksinkertaisen kierroksen lisäksi ns. paikalliskamppailut. Muodostetut parit olivat toisaalta kovin epätasaisia - neljälle kärkiporukalle valikoitui paikalliskamppailija neljän huonoimman joukosta, toisaalta keskikastissa hyvinkin tasaisia. Sotkamon Jymy palloili jälleen Suomen mestariksi voitettuaan monivuotisen kilpakumppaninsa Imatran Pallo-Veikot ratkaisevassa toisessa finaalissa jatkovuoroparissa 6374 katsojan läsnä ollessa.


title: Miesten Superpesiksen kausi 1993

text:
Runkosarja
Normaalien sarjapisteiden lisäksi jaettiin myös jokeripisteitä.
Siilinjärven Pesis putosi suoraan sarjasta. Tilalle nousi ykköspesiksen voittaja Pattijoen Urheilijat.


title: Miesten Superpesiksen kausi 1993

text: PudotuspelitNaisten mestaruuden voitti Lapuan Virkiä


title: Miesten Superpesiksen kausi 1993

text: Urheilulehden arvopelaajat: Riikka Nieminen ja Olli Hartikainen.


title: Kap Verden jalkapallomaajoukkue

text: Kap Verden jalkapallomaajoukkue edustaa Kap Verdeä miesten jalkapallon maaotteluissa. Sitä hallinnoi Kap Verden jalkapalloliitto. Maa pääsi ensimmäistä kertaa Afrikan-mestaruuskisoihin vuonna 2013 voitettuaan lokakuussa 2012 Kamerunin karsinnoissa.


title: Jyväskylän Lohi

text: Jyväskylän Lohi on vuonna 1924 perustettu jyväskyläläinen urheiluseura. Seuran Lajivalikoimiin on vuosien saatossa kuulunut useita urheilulajeja, mutta tänä päivänä seuran toiminta keskittyy lähinnä pesäpallon edustusjoukkueeseen. Lohi on TUL:n seura, ja seuralla on useita TUL:n mestaruuksia. 2000-luvulla seura tunnettiin myös nimellä Lohi-Pesis. Seuran toiminta on jatkunut nimellä Jyväskylän Lohi vuodesta 2015. Kotiottelunsa Lohi pelaa Koskenharjun kentällä.


title: Jyväskylän Lohi

text: Lohi-Pesiksen toiminta päättyi syksyllä 2013, kun Lohi ei onnistunut nousemaan Ykköspesikseen pelaamalla, eikä myöskään kabinettipäätös ollut Lohelle myönteinen. Lohi oli kahtena peräkkäisenä syksynä edennyt nousukarsintoihin saakka, häviten katkerasti ensin Haapajärvelle ja sitten Manse PP:lle. Seuran toiminta lakkasi vuodeksi.


title: Jyväskylän Lohi

text: Syksyllä 2014 ryhdyttiin jälleen pohtimaan, jos toiminta aloitettaisiin uudestaan. Niinpä Jyväskylän Lohi haki kaudeksi 2015 sarjapaikkaa Suomensarjan itälohkosta. Haasteellisen paluukauden jälkeen Lohi nousi Ykköspesikseen kauden 2016 päätteeksi, kukistaen nousukarsinnoissa Sotkamon Jymyn kakkosjoukkueen voitoin 1-2. Edellisen kerran Lohi esiintyi Ykköspesiksessä kaudella 2004.


title: Jyväskylän Lohi

text: Etenijäkuningas:


title: Jyväskylän Lohi

text: Kärkilyöntikuningas:


title: EFW N-20

text: EFW N-20 "Aiguillon" oli vuonna 1952 valmistunut sveitsiläisen hävittäjäpommittajan prototyyppi. EFW eli Sveitsin valtion lentokonetehdas suunnitteli tämän nelimoottorisen suihkuhävittäjän toisen maailmansodan lopulla.


title: EFW N-20

text: Moottorivalmistajaksi kaavailtiin sveitsiläistä Sulzeria, joka kuitenkin irtaantui hankkeesta vuonna 1947. Moottoriksi hankittiin englantilainen Armstrong Siddeley Mamba. Moottori oli potkuriturbiini, vaihde ja potkuri korvattiin ahtimella tätä lentokonetta varten.


title: EFW N-20

text: 3:5-kokoinen puurakenteinen lentävä malli tehtiin, ja se lensi 17. huhtikuuta 1948. Liitokone tuhoutui kokeissa mutta osoitti suunnittelman oikeellisuuden ja projekti jatkui. Moottoroitu skaalakone (3:5) "Arbalète" lensi 16. marraskuuta 1951. Prototyyppi valmistui vuonna 1952, ja sillä tehtiin rullauskokeita 8. huhtikuuta 1952 ennen kuin kehitystyö keskeytettiin.


title: Virtuti Militari

text: Virtuti Militari on Puolan korkein sotilasansiomerkki. Se perustettiin vuonna 1792. Toisen maailmansodan päättymiseen mennessä se oli myönnetty kaikkiaan noin 26 000 henkilölle. Ansiomerkkiä myönnetään viidessä eri luokassa.


title: Vanhalinnantie

text: Vanhalinnantie on Liikenneviraston määrittelemä museotie Varsinais-Suomen Liedossa ja Kaarinassa. Se on osa matkailutieksi ja valtakunnallisesti merkittäväksi rakennetuksi kulttuuriympäristöksi määriteltyä historiallista Hämeen Härkätietä. Tien kulku noudattelee Aurajoen itärantaa, ja tien varteen jää museona toimiva Liedon Vanhalinnan kartano linnavuorineen. Tie on kaavatie, ja jäätyään sivuun 1960-luvun alussa rakennetusta valtatiestä 10 se on säilynyt sorapäällysteisenä. Ennen nykyisen valtatien rakentamista se oli osa siihenastista valtatietä 10, joka pääosin noudatti Hämeen Härkätien kulkua Turun ja Rengon välillä. Osoitenimenä Vanhalinnantiellä on Liedossa "Vanha Härkätie".


title: StarCraft (pelisarja)

text: StarCraft on Blizzard Entertainmentin kehittämä reaaliaikainen strategiapelisarja.


title: StarCraft (pelisarja)

text: StarCraftProtossit ovat erittäin voimakkaita humanoideja, joiden voimalla on valoisa ja pimeä puoli. Protossit syntyivät muinasen Xel'Naga -rodun vaikutuksesta. Xel'Naga tutki kaikenlaisia voimia ja onnistui kokeissaan luomaan Protossit ja antamaan heille kaksipuolisen voiman. Näin myös syntyivät heidän Templar- perinteet ja voimiensa seurauksena he jakaantuivat kahteen eri Templar- puolueeseen: itse Templareihin ja Pimeisiin Templareihin. Protossit luotiin Aiur- nimisellä planeetalla ja sen vuoksi se onkin heidän Kotimaailmansa. Heidän tärkein tehtävänsä on suojella Aiuria kaikilta mahdollisilta uhkaajilta. Aluksi sekä Templarit että Pimeät Templarit elivät rauhassa yhdessä, mutta sitten Pimeät Templarit tekivät jotain, mistä muut Templarit eivät pitäneet. Tämän seurauksena Templarien Konklaavi tuomitsi Pimeät Templarit karkotettavaksi Aiurista ja sen jälkeen Pimeät Templarit ja Templarit eivät olleet missään tekemisissä toistensa kanssa. Samalla Konklaavi asetti myös uusia lakeja ja perinteitä, jotka velvoittivat Templareita pysyttelemään erossa Pimeistä Templareista, sillä heidän pimeä voimansa oli uhka kaikelle. Mutta Pimeät Templarit perustivat oman yhteiskuntansa Shakuras-nimiselle planeetalle, josta he löysivät Xel'Naga- rodulle kuuluneen muinaisen temppelin. He päättivät jäädä Shakurasiin tutkimaan sitä.


title: Dominic Adiyiah

text: Dominic Adiyiah (s. 29. syyskuuta 1989 Accra, Ghana) on ghanalainen jalkapalloilija. Tällä hetkellä hän edustaa Italian Serie A:ssa pelaavaa AC Milania ja on pelipaikaltaan hyökkääjä. Hänet valittiin edustamaan Ghanan joukkuetta MM-kisoihin 2010.


title: Brett Carson

text: Brett Carson (s. 29. marraskuuta 1985 Regina, Saskatchewan) on kanadalainen jääkiekkopuolustaja, joka pelaa SM-liigajoukkue KooKoossa. Isokokoinen Carson on pelityyliltään puolustava puolustaja. "Etelä-Saimaan" toimittaja Anssi Silvennoisen mukaan hän on monipuolinen, luotettava ja peliälykäs puolustaja, joka pelaa tasaisen varmasti illasta toiseen. Carson laukoo oikealta. Hän on pelannut urallaan myös 90 NHL-ottelua tehopistein 2+11=13 ja keräten 20 jäähyminuuttia.


title: Brett Carson

text: Carson pelasi Saskatchewanin paikallista juniorisarjaa SSMHL:ää Pipestone Valleyn joukkueessa, kun WHL-joukkue Moose Jaw Warriors varasi hänet 25. pelaajana vuonna 2000. Carson vietti Pipestonessa vielä seuraavan kauden ja kauden 2001–2002 hän vietti suurimmaksi osaksi SMHL-joukkue Yorkston Terriersissa. Sarjan 41 runkosarjaottelussa 53 tehopistettä tehnyt Carson valittiin SMHL:n parhaaksi puolustajaksi ja ensimmäiseen tähdistökentälliseen. Hän pelasi kauden aikana myös ensimmäiset WHL-ottelunsa Warriorsissa.


title: Brett Carson

text: Kesken ensimmäisen kokonaisen WHL-kautensa 2002–2003 Carson kaupattiin Calgary Hitmeniin. Kaudella 2003–2004 hän pelasi CHL Top Prospects Gamessa, jonka taitokilpailuissa Carson oli nopein luistelija. Carolina Hurricanes varasi hänet neljännellä kierroksella 109. pelaajana . Carson pelasi tämän jälkeen vielä kaksi kautta Hitmenissä. Viimeisellä WHL-kaudellaan 2005–2006 hän nousi joukkueen kapteeniksi ja oli Hitmenin tehokkain puolustaja Jeff Schultzin kanssa tehoilla 11+29=40. Carson valittiin kauden päätteeksi WHL:n itäisen konferenssin ensimmäiseen tähdistökentälliseen.


title: Brett Carson

text: Kesäkuussa 2006 Carson teki kolmivuotisen tulokassopimuksen Carolina Hurricanesin kanssa. Hän pelasi kauden 2006–2007 suurimmaksi osaksi sen farmijoukkue Albany River Ratsissa, AHL:ssä, jossa tulokaskausi toi 63 runkosarjaottelussa tehot 2+16=18 sekä viidessä playoff-ottelussa kaksi syöttöpistettä. Carson pelasi kauden aikana myös kolme ottelua ECHL-joukkue Florida Everbladesissa. Kaudella 2007–2008 hän oli River Ratsin tehokkain puolustaja tehoilla 7+17=24. Kaudella 2008–2009 Carson teki AHL:n yhden kauden piste-ennätyksensä tehoilla 6+29=35. Hän debytoi samalla kaudella myös Hurricanesin NHL-joukkueessa, jossa Carson pelasi viisi ottelua. Hän pelasi ensimmäisen NHL-ottelunsa 7. joulukuuta 2008 Washington Capitalsia vastaan. Carson sai ottelussa jääaikaa 22.07 minuuttia. Heinäkuussa 2009 hän teki vuoden mittaisen ja kaksisuuntaisen jatkosopimuksen Hurricanesin kanssa.


title: Brett Carson

text: Kausi 2009–2010 oli Carsonille varsinainen tulokaskausi NHL:ssä ja se toi 54 runkosarjaottelussa tehot 2+10=12. Hänen NHL-uransa ensimmäinen maali syntyi 10. tammikuuta 2010 Ottawa Senatorsin Pascal Leclairen taakse. Carsonin osuma jäi Hurricanesin 4–1-voittoon päättyneen ottelun ratkaisumaaliksi. Hän pelasi osan kaudestaan myös farmijoukkue Albany River Ratsissa. Heinäkuussa 2010 Carson teki taas vuoden mittaisen ja kaksisuuntaisen jatkosopimuksen Hurricanesin kanssa.


title: Brett Carson

text: Carson pelasi kaudella 2010–2011 lähinnä Hurricanesin ja sen uuden farmijoukkue Charlotte Checkersin välillä, kunnes hän siirtyi siirtolistan kautta Calgary Flamesiin siirtotakarajalla helmikuussa 2011. Yhteensä Carson pelasi kauden aikana 19 NHL-ottelua. Syyskuussa 2011 hän teki kaksivuotisen jatkosopimuksen Flamesin kanssa, mutta Carson joutui kuitenkin sivuun selkävaivojen vuoksi jo kesken kesän harjoitusleirin ja oli sivussa peleistä joulukuuhun saakka. Hän pelasi lopulta vain kaksi NHL-ottelua ja vietti loppukautensa farmijoukkue Abbotsford Heatissa. Kauden 2012–2013 Carson vietti osaksi myös NHL:n työsulun vuoksi farmissa. Hän pelasi NHL-kauden alettua tammikuussa 2013 kauden aikana kymmenen NHL-ottelua.


title: Brett Carson

text: Kaudeksi 2013–2014 Carson siirtyi vuoden mittaisella sopimuksella Ruotsin SHL:ssä pelanneeseen AIK IF:ään. Joukkue putosi kauden päätteeksi HockeyAllsvenskaniin. Kaudeksi 2014–2015 Carson siirtyi vuoden mittaisella sopimuksella Itävallan Erste Bank Eishockey Ligan Vienna Capitalsiin. Hän oli joukkueen eniten maaleja tehnyt puolustaja yhdeksällä osumallaan. Carson eteni Capitalsin kanssa aina EBEL:n finaaleihin saakka, mutta mestaruuden vei kuitenkin EC Salzburg otteluvoitoin 4–0. Kaudeksi 2015–2016 hän siirtyi vuoden mittaisella sopimuksella SM-liigajoukkue Saimaan Pallon riveihin. Helmikuussa 2016 Carson teki vuoden mittaisen jatkosopimuksen joukkueen kanssa.


title: Brett Carson

text: Kaudella 2016–2017 Carson ehti pelata vain 30 runkosarjaottelua, kunnes hänen kautensa todettiin vuoden 2017 vaihteessa päättyneeksi leikkaushoitoa vaatineen vamman vuoksi. Maaliskuussa 2017 Carson teki vuoden mittaisen jatkosopimuksen SaiPan kanssa. Lokakuussa 2018 hän siirtyi loppukauden 2018–2019 kattavalla ja try-outin sisältävällä sopimuksella KooKoohon oltuaan alkukauden ilman sopimusta. Jouluaatonaattona Carson sai jatkosopimuksen joukkueeseen.


title: Kierrekorkki

text: Kierrekorkki on paikoilleen kierrettävä pullonkorkki. Se voidaan kiertää paikoilleen ja pois monta kertaa. Kierrekorkit ovat metallisia tai muovisia. Kierrekorkit suositellaan jätettäviksi paikoilleen, kun vie pullot palautukseen.


title: David Rosenthal

text:
David Rosenthal on yhdysvaltalainen kolmen Grammy-ehdokkuuden saanut kosketinsoittaja, musiikkituottaja ja sanoittaja. Hänet tunnetaan kaiketi parhaiten yhteistyöstään Billy Joelin kanssa. Billy Joelin ohella Rosenthal on soittanut ja levyttänyt mm. Bruce Springsteenin, Enrique Iglesiasin, Robert Palmerin, Steve Vain, Yngwie Malmsteenin, Cyndi Lauperin, Little Stevenin, Happy The Manin ja Rainbown kanssa. Rosenthalilla on musiikillinen koulutus Bostonin kuuluisasta Berklee College of Musicista.
Rainbown hajottua Rosenthal jatkoi uraansa hard rockin parissa oman yhtyeensä, David Rosenthal's Red Dawnin kanssa. Yhtyeessä soitti entisiä Rainbown ja Alice Cooperin yhtyeen jäseniä. Yhtye julkaisi vuonna 1993 albumin "Never Say Surrender".
Sanoittajan roolissa Rosenthal oli mm. Stacy Lattisawin R&B-hitti "Let Me Take You Downin" taustalla. Rosenthal sanoitti myös Rainbown vuonna 1982 ilmestyneeltä "Straight Between the Eyes" -albumilta löytyvän "Miss Mistreated"-kappaleen sekä seuraavalta "Bent out of Shape" -albumilta löytyvät kappaleet "Can't Let You Go" sekä "Fire Dance".
Vuonna 2000 Rosenthal korvasi Happy The Man -yhtyeen pitkäaikaisen kosketinsoittajan, Kit Watkinsin.


title: Super Bowl XXXVII

text: Super Bowl XXXVII (37.) pelattiin tammikuun 26. 2003 Qualcomm Stadiumilla, San Diegossa, Kaliforniassa. Ottelussa kohtasivat kauden 2002 paras hyökkäys, Oakland Raiders ja paras puolustus, Tampa Bay Buccaneers.


title: Super Bowl XXXVII

text: Ottelusta odotettiin em. tilastoseikkojen valossa erittäin tasaista, mutta toisin kävi. Raiders sortui läpi ottelun virheisiin ja Buccaneers pääsi rankaisemaan.


title: Super Bowl XXXVII

text: Yksi ottelun käännekohdista oli Raidersin pelinrakentajan, Rich Gannonin epäonnistuminen. Super Bowlin historiaa kirjoitettiin uusiksi, kun viisi hänen syötöistään päätyi syötönkatkoon Tampan puolustukselle ja näistä kolme palautettiin touchdowniin saakka. Kaksi näistä syötöistä napannut Dexter Jackson nimettiin ottelun MVP:ksi ja hänestä tuli näin vasta toinen safety SB-historiassa, joka on saanut kyseisen kunniamaininnan (edellinen Jake Scott, Miami Dolphins, Super Bowl VII).


title: Super Bowl XXXVII

text: Ottelusta teki mielenkiintoisen myös se fakta, että Tampa Bayn päävalmentaja Jon Gruden oli siirtynyt kaudeksi 2002 Tampaan juuri Oakland Raidersista. ”Bucs” sai oikeudet Grudeniin neljällä varausvuorolla. Gruden tuotiin joukkueeseen rakentamaan puolustuksestaan tunnettuun joukkueeseen hyvä hyökkäys. Tämä ei kuitenkaan täysin onnistunut ensimmäisellä kaudella (hyökkäys sarjan 25. tehokkain), vaan Bucs nojasi edelleen puolustukseensa kirjaten itselleen parhaan kokonaispuolustuksen (252,8 jaardia per peli), syöttöpuolustuksen (155,6 jaardia per peli), päästettyjen pisteiden keskiarvon (12,3 pistettä per peli), syötettyjen touchdownien puolustuksen (10) sekä eniten syötönkatkoja (31).


title: Super Bowl XXXVII

text: Oakland Raiders pelasi AFC:n parhaan runkosarjan kirjaten sarjan 11–5. Raidersin hyökkäys johti liigaa syöttämällä edettyjen jaardien määrässä (4 689) ja oli toiseksi paras kokonaisuutena edetyissä jaardeissa (6 451). Raidersin puolustus oli kuitenkin joukkueen akilleenkantapää, sillä se rankattiin runkosarjassa päästettyjen syöttöjaardien määrässä sijalle 25. ja kokonaisjaardeissa sijalle 12.


title: Gimnástica de Torrelavega

text: Real Sociedad Gimnástica de Torrelavega on espanjalainen jalkapalloseura, joka tulee Torrelavegan kaupungista Espanjasta. Joukkue on perustettu 28. syyskuuta 1907 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Se pelaa kotiottelunsa 10 000-paikkaisella Estadio El Malecónilla.


title: Gimnástica de Torrelavega

text: Joukkue on Kantabrian itsehallintoalueen vanhin jalkapalloseura, mutta ei ole koskaan seurahistoriassaan pelannut maan pääsarjassa Primera Divisiónissa.


title: CD Leganés

text: Club Deportivo Leganés, S.A.D. on jalkapalloseura, joka tulee Leganésin kaupungista Espanjasta. Seura perustettiin 26. kesäkuuta 1923. Sen edustusjoukkue pelaa maan korkeimmalla sarjatasolla Primera Divisiónissa. Leganésin kotikenttä on 10 958-paikkainen Estadio Municipal de Butarque.


title: CD Leganés

text: Leganés nousi ensi kertaa maan toiseksi korkeimmalle sarjatasolle Segunda Divisióniin kaudeksi 1993–94. Maan korkeimmalle sarjatasolle Primera Divisióniin se nousi ensimmäisen kerran kaudeksi 2016–2017.


title: UD Vecindario

text: Unión Deportiva Vecindario on espanjalainen jalkapalloseura, joka tulee Vecindarion kaupungista Santa Lucía de Tirajanasta (Gran Canaria). Joukkue on perustettu vuonna 1962 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Se pelaa kotiottelunsa 4 500-paikkaisella Estadio Municipal de Vecindariolla.


title: UD Vecindario

text: Joukkue nousi Segunda División B:hen kaudeksi 2000–2001 ja kuusi kautta myöhemmin ensimmäistä kertaa historiassaan maan toiseksi korkeimalle sarjatasolle Segunda Divisióniin.


title: Caudal Deportivo

text: Caudal Deportivo on espanjalainen jalkapalloseura, joka tulee Mieresin kaupungista Espanjasta. Seura on perustettu 13. tammikuuta 1941, ja sen edustusjoukkue pelaa maan kolmanneksi korkeimmalla sarjatasolla Segunda División B:ssä. Se pelaa kotiottelunsa 7 500-paikkaisella Estadio Hermanos Antuñalla.


title: Caudal Deportivo

text: Joukkue pelasi vuosina 1951–1958 maan toiseksi korkeimmalla sarjatasolla Segunda Divisiónissa, mutta on kuitenkin pelannut suurimman osan historiastaan neljänneksi korkeimmalla sarjatasolla Tercera Divisiónissa.


”It Don’t Mean a Thing (If It Ain’t Got That Swing)” on Duke Ellingtonin säveltämä ja Irving Millsin sanoittama jazzstandardi vuodelta 1932. Ensimmäisen nauhoituksen teki helmikuussa laulaja Ivie Anderson Ellingtonin orkesterin säestämänä; tämä versio pysyi singlelistalla kuusi viikkoa. Saman vuoden syyskuussa kappaleen nauhoitti laulukvartetti Mills Brothers.


title: It Don’t Mean a Thing (If It Ain’t Got That Swing)

text: Vaikka ”swing”-sanaa olikin käytetty jazzmusiikkiin viitatessa jo aiemmin, kappaleen suosio toi sen yleiseen kielenkäyttöön. Tästä huolimatta Ellington itse käytti termejä ”jazz” ja ”swing” harkitusti, kutsuen omaa musiikkiaan mieluummin ”neekerimusiikiksi” (”Negro music”). Kappaleen nimen alkuperästä on kiistanalaisia teorioita: niin Ellingtonin trumpetisti James "Bubber" Miley, Cootie Williams kuin sanoittaja Millskin ovat väittäneet keksineensä lausahduksen.


title: Amor hoi

text:
Amor hoi! on Hannu Lemisen ohjaama elokuva vuodelta 1950. Elokuvan käsikirjoitus perustuu Börje Larssonin ohjaamaan ja käsikirjoittamaan ruotsalaiseen elokuvaan "Lärarinna på vift" (1941).
Elokuva on romanttinen komedia. Tyttökouluun saapuu Amerikasta vieras, rahoittajan poika "Charles Thompson" (Tauno Palo), joka rakastuu Birgit Kronströmin esittämään maisterin ja laulajattaren kaksoiselämää viettävään naiseen (Birgit Kronström).


title: Amor hoi

text: Ritva Arvelo kieltäytyi tarjotusta pääroolista, koska piti käsikirjoitusta ala-arvoisena, ja kaksoisroolin esittäjäksi tuli Birgit Kronström.


title: Amor hoi

text: Elokuvan katsojamäärät olivat lähes tarkalleen vuoden keskitasoa.


title: Amor hoi

text: Aikalaisarvioissa elokuvaan suhtauduttiin pääasiassa myönteisesti. ”Tämän elokuvan ajanvietearvo on melkoinen ja sen sävy on monista peräti repäisevistäkin kohtauksista huolimatta sivistynyttä”, totesi esimerkiksi Raoul af Hällström (Uusi Suomi).


title: Amor hoi

text: Eräs myöhempi kriitikko arvioi, että elokuva eleganssi ja sujuvuus johtuisivat sen ruotsalaisesta perustasta, jonka taustalla puolestaan on nähty muistumia eräistä muista teoksista. Merkittävimpänä antina nähdään kuitenkin elokuvan musiikki, jonka on säveltänyt George de Godzinskyn lukuun ottamatta ranskalaisklassikkoa ”Plaisir d'amour”.


title: 1002 Olbersia

text: 1002 Olbersia on pikkuplaneetta, joka kiertää Aurinkoa Marsin ja Jupiterin välisellä pääasteroidivyöhykkeellä. Olbersia on siis päävyöhykkeen asteroidi. Sen löysi V. Albitzkij vuonna 1923. Nimensä pikkuplaneetta sai tähtitieteilijä Heinrich Wilhelm Matthäus Olbersin mukaan, joka oli löytänyt Pallaksen ja Vestan. Ennen nimeämistään asteroidi tunnettiin tunnuksella 1923 OB.


title: Cavendish

text: Cavendish voi tarkoittaa seuraavia:


title: 93 Minerva

text: 93 Minerva on Marsin ja Jupiterin välisellä asteroidien päävyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi J. C. Watson vuonna 1867. Pikkuplaneetta on saanut nimen roomalaisen mytologian Minerva-jumalattaren mukaan, jota kreikkalaisessa mytologiassa vastaa Pallas Athene.


title: 93 Minerva

text: Minervan halkaisija on 142 km ja se on siten melko suuri päävyöhykkeen asteroidi. Se kuuluu tyyppiin C ja sen vuorokauden pituus on noin 5,98 tuntia.


title: 93 Minerva

text: Minervalla on myös kaksi kuuta, jotka löydettiin vuonna 2009. Ulompi kuu on nimeltään Aegis, ja se tunnettiin aluksi tunnuksella S/2009 (93) 1. Sen läpimitta on noin 4 km ja se kiertää noin 630 km:n etäisyydellä pikkuplaneetasta. Kuista toinen Gorgoneion, joka tunnettiin aikaisemmin tunnuksella S/2009 (93) 2, on kooltaan pienempi, vain 3 km, ja kiertää lähempänä Minervaa. Sen etäisyys asteroidista on noin 380 km.


title: M/S Kristina Katarina

text: M/S Kristina Katarina, nykyinen "Ocean Endeavour", oli kotkalaisen Kristina Cruises -varustamon risteilyalus. Alus on valmistunut Szczecinissä Puolassa vuonna 1982 nimellä "Konstantin Simonov". Muita aikaisempia nimiä ovat olleet vuodesta 1996 "Francesca" ja vuodesta 2000 "The Iris". Alus on risteillyt pääasiassa kansainvälisillä vesillä Välimerellä, Mustallamerellä, Punaisellamerellä ja arktisilla alueilla. Suomesta tehtävät risteilyt lähtivät pääsääntöisesti Helsingistä.


title: M/S Kristina Katarina

text: Aluksen pituus on 138 metriä, leveys 22 m ja syväys 5,6 m. Matkustajahyttejä on 193 kpl, jotka ovat kooltaan 9–30 m². Matkustajamäärä on noin 400. Aluksen huippunopeus on 18 solmua ja vetoisuus 12 852 GRT. Pääkoneina on 4 × Sulzer 6 LZ40/48 -dieselmoottoria. Tammikuussa 2014 Kristina Cruises ilmoitti myyvänsä risteilyaluksensa "Kristina Katarinan" ja irtisanovan aluksen henkilökunnan eli 147 merityöntekijää. Yritykseen jää irtisanomisten jälkeen noin 20 työntekijää.


title: M/S Kristina Katarina

text: Alus on yksi seitsemästä vuosina 1980–1986 valmistetusta sisarlautasta, joista Suomessa tunnetuin lienee M/S "Georg Ots".


title: Félix Porteiro

text: Félix Porteiro (s. 26. elokuuta 1983 Castellón) on espanjalainen moottoriurheilija.


title: Félix Porteiro

text: Porteiro on kilpaillut Espanjan Formula 3 -sarjassa vuonna 2001, World Series by Renault -sarjassa vuosina 2002-2005, GP2:ssa ja European Touring Car Clubissa vuonna 2006 ja WTCC-sarjassa vuosina 2007-2009. GP2-urallaan Porteiro saavutti viisi pistettä. WTCC-urallaan Porteiro saavutti kaksi voittoa. Porteiro jäi ilman ajopaikkaa kaudeksi 2010, kun Sergio Hernández otti hänen paikkansa.


title: Bandit Rock

text: Bandit Rock on ruotsalainen kaupallinen radioasema, jonka omistaa ruotsalainen Modern Times Group -mediayhtiö. Kanavan soittama musiikki on rockia, punkia ja metallia. Bandit Rock aloitti lähetyksensä Tukholmassa 2004 ja laajensi seuraavana vuonna Södertäljeen sekä vuonna 2008 Göteborgiin. 1. heinäkuuta 2010 alkaen se otti käyttöönsä Lugna Favoriter -kanavalle aiemmin kuuluneet taajuudet Tukholman ulkopuolella. Kanavan lähetystä voi kuunnella myös internetissä.


title: Bandit Rock

text: Kanavan tunnuslause on "Vi spelar vad vi vill" ().


title: Rockklassiker

text: Rockklassiker on ruotsalainen kaupallinen radioasema, joka on osa Bauer Media Groupia. Rockklassiker on toiminut nykyisellä nimellään vuodesta 1999. Tätä aiemmin sen nimi oli Klassiska Hits. Rockklassikerin musiikkiformaattina on vanha rockmusiikki. Rockklassiker on osavaltakunnallinen ja sen lähetystä voi kuunnella myös internetissä.


title: Espen Lind

text: Espen Lind (s. 13. toukokuuta 1971) on norjalainen laulaja, lauluntekijä, tuottaja ja multi-instrumentalisti. Hän on julkaissut kahdeksan albumia, ja Suomessa hänet muistettaneen parhaiten vuonna 1997 julkaistusta "When Susannah Cries" -kappaleesta. Viime vuosina hän on tuottanut ja kirjoittanut musiikkia tunnetuille artisteille, kuten Beyoncélle sekä David Cookille.


title: Katariinan meripuisto

text: Katariinan meripuisto on Kotkassa Kotkansaaren eteläosissa Katariinanniemellä sijaitseva puisto. Puiston alueella on Ruotsinsalmen merilinnoituksen päälinnoituksen Fort Katarinan raunioita. Fort Katarinaa ympäröi kuiva hiekka- ja kallioalue. Linnoitusalueen takana sijaitsee Katariinan tervaleppälehto, joka edustaa Kotkansaarella harvinaiseksi käynyttä alkuperäistä lehtoluontoa. Tervaleppälehto on rauhoitettu vuonna 1964. Meripuisto valittiin Vuoden 2012 ympäristörakenteeksi. Se on palkittu myös Euroopan viherrakentajien järjestön Trend Award –palkinnolla.


title: Katariinan meripuisto

text: Kotkansaaren eteläosassa sijaitseva Katariinanniemi oli vuonna 1917 vahvistetussa kaavassa puistoaluetta. Alueelle alettiin kuitenkin rakentaa öljysatamaa 1930-luvulla. Öljysatamatoiminta saavutti huippunsa 1950- ja 1960-luvuilla. Alueelle rakennettiin kaiken kaikkiaan 56 säiliötä, joissa pystyttiin varastoimaan yhteensä 400 000 m³ öljyä ja bensiiniä. 1950-luvun alussa Shell sai luvan laajentaa säiliöitä Fort Katarinan linnoituksen alueelle.


title: Katariinan meripuisto

text: Kotkan öljysatama menetti merkitystään 1970-luvulla, jolloin se muutti toimintaansa nestesatamaksi. 1990-luvun alussa turvamääräysten tiukentuessa nesteliikenne siirrettiin Mussalon satamaan ja öljy- ja nestesataman varastotoiminta päättyi vuonna 2000. Yhtiöiden vuokrasopimuksessa oli velvoite poistaa öljysatamarakenteet ja puhdistaa maamassat. Öljysataman toiminnan loppumisen jälkeen rannat vapautuivat virkistyskäyttöön ja alueelle on perustettu Katariinan Meripuisto.


title: Katariinan meripuisto

text: Katariinanniemelle on jäänyt öljysataman muistona laitureita, vanha tiilimakasiini, betonisia suojavalleja ja kallion sisällä oleva entinen öljyvarastoluola. Tervaleppälehdossa on Ruotsinsalmen merilinnoitukseen kuuluneita rakennelmia, kuten ruutikellareiden perustuksia ja tiilikasarmin kivijalka.


title: Baltit

text: Baltit ovat balttilaisia kieliä puhuvia kansoja. Nykyisiin balttilaisiin kansoihin kuuluvat latvialaiset ja liettualaiset. Molemmat kansat kuuluvat niin sanottuihin itäbalttilaisiin kansoihin. Länsibalttilaiset kansat ovat jo hävinneet. Heihin kuuluivat esimerkiksi muinaispreussilaiset.


title: Baltit

text: Melko yleinen käsitys on, että nimitys ”baltti” ja ”Baltia” on johdettu balttilaisesta sanasta, joka tarkoittaa valkoista. Latviassa tämä sana on "balt/s, -a" ja liettuassa "balt/as, -a". Kuitenkaan Itämerestä monessa kielessä käytetty nimi ”Balttilainen meri” () ei juonnu näistä balttilaisista sanoista. Termin alkuperästä on useita teorioita. Kreikkalainen maantieteilijä Lampsakus kirjoitti suuresta saaresta nimeltä "Balcia", joka sijaitsi skyyttien maasta kolmen päivän laivamatkan verran merelle. Monet tieteilijät uskovat termin tarkoittaneen kuitenkin esimerkiksi Helgolandia tai Jyllantia. Toisen teorian mukaan termi on johdettu saksan kielen sanasta "belt", joka tarkoittaa vyöhykettä. Esimerkiksi Adam Bremeniläinen käytti Itämerestä tästä termistä johdettua sanaa "balticum". Nimitystä baltti alkoivat käyttää ensimmäiseksi baltiansaksalaiset, mutta myöhemmin termin omaksuivat alueen alkuperäisasukkaat, kun termi oli ensin otettu käyttöön puhuttaessa balttilaisista kielistä 1800-luvulla.


title: Sub Pop

text: Sub Pop on Bruce Pavittin ja Jonathan Ponemanin Seattlessa vuonna 1986 perustama levy-yhtiö. Yhtiö tuli tunnetuksi monen grunge-rockyhtyeen ensimmäisenä yhtiönä. Tällaisia yhtyeitä ovat muun muassa Nirvana ja Soundgarden. Yhtiö lanseerasi marraskuussa 1988 "Sub Pop singles clubin", joka lähetti jäsenilleen joka kuukausi uuden singlen postitse. Klubin ensimmäinen julkaisu oli Nirvanan ensimmäinen single Love Buzz.


title: Sub Pop

text: Nykyään Pavitt on jättänyt yhtiön ja yhtiö on osittain Warner Musicin omistuksessa. Nykyisiä yhtyeitä ovat muun muassa Fleet Foxes, The Postal Service ja Flight of the Conchords.


title: Ticinojoki

text: Ticino (italiaa, ) on Sveitsissä ja Italiassa virtaava Pon sivujoki. Ticino on 248 kilometriä pitkä. Sveitsin alueella jokea on 91 kilometriä.


title: Ticinojoki

text: Ticino saa alkunsa Keski-Sveitsistä Gotthardin vuorilta Nufenenpassin alueelta. Joki virtaa Maggiorejärven läpi ja laskee Pojokeen Pavian alapuolella. Ticinon pisin sivujoki Sveitsin alueella on Moesa.


title: Ticinojoki

text: Joki on antanut nimensä Ticinon kantonille.


title: Kärsämäen paanukirkko

text: Kärsämäen paanukirkko sijaitsee Kärsämäen ensimmäisen kirkon paikan läheisyydessä Pyhäjoen rannalla. Kirkko on moderni, mutta se on rakennettu kokonaisuudessaan vanhoilla 1700-luvun työmenetelmillä. Rakennus koostuu hirsisestä ”sydämestä” ja sitä ympäröivästä mustaksi tervatusta paanupintaisesta ”takista”. Paanukirkon pinta-ala on noin 100 m². Paanukirkossa järjestetään vuosittain heinäkuussa Musiikkia Paanukirkossa – Musiikkijuhla, joka on tunnettu korkeasta taiteellisesta tasosta.


title: Kärsämäen paanukirkko

text: Arkkitehti Panu Kaila toi ajatuksen nykyaikaisen kirkon rakentamisesta 1700-luvun rakennustekniikalla. Oulun yliopiston arkkitehtuurin osasto järjesti kilpailun kirkon rakentamisesta. Kilpailun voitti arkkitehti Anssi Lassilan työ Kärsämäen kantaatti. Rakennesuunnittelijana hankkeessa oli arkkitehti Jussi Tervaoja. Kirkkoa rakennettiin vuosina 2000–2004 sekä talkootyönä että palkatulla työvoimalla. Päärahoitus saatiin Euroopan Unionilta EAKR-rahoituksena. Rakentamisen kokonaiskustannukset olivat 1 181 040 euroa. Vuonna 2004 Kärsämäen Paanukirkko sai Pohjois-Suomen paras rakennusteko -palkinnon ja vuonna 2005 Paanukirkko sai toisen palkinnon eurooppalaisessa puujulkisivukilpailussa.


title: Valkokurkkumaluri

text: Valkokurkkumaluri ("Gerygone olivacea") on Australiassa ja Papua-Uudessa-Guineassa tavattava tiaismalureihin kuuluva varpuslintu.


title: Valkokurkkumaluri

text: Kooltaan valkokurkkumaluri on 10–12 cm. Lajin selkä on väritykseltään ruskehtavan harmaa. Nokan yläpuolella oleva täplä sekä kurkku ovat väriltään valkoiset. Valkoinen on myös pyrstön kärki. Valkokurkkumalurin vatsa on väriltään kirkkaan keltainen. Ulkonäöltään valkokurkkumaluri eroaa valkoviiksimalurista ("Gerygone palpebrosa") valkoisen pyrstön kärkensä perusteella. Lisäksi joillakin valkoviiksimalurikoirailla on tumma naama. Nuoren yksilön voi sekoittaa myös kultamaluriin ("Smicrornis brevirostris").


title: Valkokurkkumaluri

text: Valkokurkkumaluria tavataan Papua-Uudesta-Guineasta ja Australiasta. Australiassa levinneisyysalue ulottuu Länsi-Australian osavaltion pohjoisrannikolta Pohjoisterritorion rannikkoa pitkin Queenslandin osavaltioon ja edelleen etelään Uuden Etelä-Walesin ja Victorian osavaltioihin. Linnun elinympäristöä ovat kuivat eukalyptusmetsät ja erityisesti rinnemetsät. Valkokurkkumaluria tavataan usein vesialueiden läheisyydestä.


title: Valkokurkkumaluri

text: Valkokurkkumalurit elävät yksin tai pareittain. Lajin ravinto koostuu hyönteisistä, joita se pyydystää ilmasta tai etsii puiden lehvästöjen joukosta. Valkokurkkumalureita voi nähdä yhdessä muiden ilmasta hyönteisiä pyydystävien lintujen, kuten timanttihelmikkään ("Pardalotus punctatus") ja tuhkaviuhkamonarkin ("Rhipidura albiscapa"), muodostamissa ryhmissä. Elinalueensa eteläosissa valkokurkkumaluri on muuttolintu.


title: Valkokurkkumaluri

text: Valkokurkkumalurin pesimäkausi kestää syyskuusta marraskuulle ja pohjoisessa hieman pidempään. Laji rakentaa puuhun roikkuvan päärynänmuotoisen pesän puunkuorenpalasista, jotka se sitoo yhteen hämähäkinseitin avulla. Naaras munii kahdesta kolmeen munaa.


title: Luettelo Pokémon-lajeista (21–40)

text: Pokémon-tuotesarjassa on 802 erilaista kuviitteellista Pokémon-lajia. Pokémon-kouluttajat pyydystävät lajeja Poképalloihin, ja käyttävät niitä yleensä taisteluissa toisten kouluttajien Pokémoneja vastaan. Pokémon-evoluution myötä lajit voivat kehittyä ja muuttua vahvemmiksi lajeiksi.


title: Luettelo Pokémon-lajeista (21–40)

text: Tässä luettelossa on listattuna 20 ensimmäisen sukupolven Pokémon-lajia siinä järjestyksessä missä ne esitellään "Pokémon"-pelisarjan Pokédex-tietokannassa.


title: Luettelo Pokémon-lajeista (21–40)

text: Spearow on kovaääninen normaali- ja lentotyypin Pokémon. Sen huuto voi kuulua yli 800 metrin päähän. Spearow elää ruohikkoisilla alueilla. Se painaa 2 kilogrammaa ja on 0,3 metriä pitkä. Spearow käyttää ravinnokseen hyönteisiä. Sen lyhyiden siipien takia sen on räpyteltävä niitä todella voimakkaasti pysyäkseen ilmassa. Se on myös huomattavasti toista pikkulintu Pokémonia Pidgeyta aggressiivisempi. Spearowin aggressiivisuus on nähty animessa usein; jo ensimmäisessä jaksossa Spearow-parvi jahtasi Ashiä ja Pikachua. Myös jaksossa "Charmander - petetty Pokemon" kolme Spearowia hyökkäsi julmasti jo valmiiksi heikkona olevan Charmanderin kimppuun.


title: Luettelo Pokémon-lajeista (21–40)

text: Spearowista kehittyy Fearow tasolla 20.


title: Luettelo Pokémon-lajeista (21–40)

text: Sen nimi on leikittelyä sanoilla sparrow ja spear (pääskynen ja keihäs).


title: Luettelo Pokémon-lajeista (21–40)

text: Fearow on lentotyypin Pokémon, jolla on pitkä kaula ja nokka. Se painaa 38 kilogrammaa. Fearow on luonteeltaan ilkeä. Sen todella suurten siipien ansiosta se voi liitää päiväkausia käymättä maassa lepäämässä.


title: Luettelo Pokémon-lajeista (21–40)

text: Sen nimi tulee englannin kielen sanoista sparrow ja fear (pääskynen ja pelko). Myös sanalla arrow (nuoli) voi olla jotakin tekemistä nimen alkuperän kanssa.


title: Luettelo Pokémon-lajeista (21–40)

text: Ekans on myrkkytyypin Pokémon. Ekans on violetin värinen käärme, mutta sillä on keltaista kaulassa, silmissä, vatsassa ja hännässä. Hännänpäässä sillä on helistin. Sen nimi on käärme takaperin (). Ekans kehittyy Arbokiksi tasolla 22.


title: Luettelo Pokémon-lajeista (21–40)

text: Ekans on tullut tunnetuksi Rakettiryhmän Jessien Pokémonina, ja sen ensiesiintyminen oli samassa jaksossa kuin Rakettiryhmän itsensänkin, eli jaksossa "Pokémon hädässä" ("Pokémon Emergency"), jossa se taisteli Jamesin Koffingin rinnalla. Kun Rakettiryhmän ryöstöretki Pokémon-keskukseen epäonnistui Ashin ja Pikachun ansiosta, he aloittivat nykyään jo tutun pakkomielteensä Pikachun perään. He kuitenkin epäonnistuivat joka kerta, ja jaksossa "Kuka diggaa Diglettejä?" ("Dig Those Diglett") he päättivät, että jos Koffing ja Ekans kehittyisivät ja tulisivat vahvemmiksi, he voisivat viimein onnistua. Lopulta, Jessien ja Jamesin alkaessa itkeä epätoivosta, Ekans kehittyi Arbokiksi ja Koffing Weezingiksi.


title: Luettelo Pokémon-lajeista (21–40)

text: Arbok on myrkkytyypin Pokémon. Arbok on Ekansin viimeinen muoto. Se on valtava käärme, joka muistuttaa kobraa, ja nimi Arbok onkin kobra takaperin. Kuviot Arbokin vatsassa ovat varoituksia Arbokin myrkyllisyydestä. Pokédexin mukaan sen koristeellisen kauluksen kuviot ovat alueesta riippuen erilaisia.


title: Luettelo Pokémon-lajeista (21–40)

text: Arbok on tullut tutuksi Rakettiryhmän Jessien Pokémonina, joka kehittyi hänen Ekansistaan jaksossa "Kuka diggaa Diglettejä?" ("Dig Those Diglett!") yhdessä Jamesin Koffingin kanssa. Arbok toimi Jessien päätaistelupokémonina Jamesin Weezingin rinnalla. Jaksossa "Salametsästäjän jäljillä" ("A Poached Ego!") Jessie ja James löysivät salametsästäjä Ricon, joka oli vanginnut joukon Koffingeja ja Ekanseja. Jessien ja Jamesin Pokémonit tunsivat suurta myötätuntoa noita Pokémoneja kohtaan, ja niinpä Rakettiryhmä vapautti ne, mutta Ricon vastakehittynyt Tyranitar esti heidän pakonsa. Lopulta Jessie ja James tekivät suuren uhrauksen: he käskivät Arbokia ja Weezingiä pakenemaan Ekansien ja Koffingien kanssa ja pitämään niistä huolta samalla, kun he pidättelisivät Ricoa. Arbok ja Weezing olivat haluttomia lähtemään, mutta lopulta ne kääntyivät itkien metsään ja katosivat sen puiden sekaan. Jessien Arbokia ja Jamesin Weezingiä ei ole nähty tämän jakson jälkeen.


title: Luettelo Pokémon-lajeista (21–40)

text: Pikachu ("ピカチュウ, Pikachū") on sähkötyypin Pokémon. Pikachu on keskeisessä roolissa Pokémon-animesarjassa ja on noussut sen ansiosta yhdeksi tunnettuimmista Pokémoneista. Se on myös tuotesarjan virallinen maskotti ja sitä pidetään laajalti suosituimpana Pokémonina. Siitä on tullut yksi japanilaisen populaarikulttuurin ikoneista.


title: Luettelo Pokémon-lajeista (21–40)

text: Pokémon-universumissa Pikachuja voi löytää taloista, metsistä, niityiltä ja toisinaan läheltä vuoria, saaria ja sähkölähteitä (kuten voimalaitos), useimmilta kuvitteellisen maailman mantereilta. Koska Pikachu on sähkötyypin Pokémon, se voi varata sähköä poskiinsa ja vapauttaa sitä salamatyyppisten hyökkäysten avulla. Pikachu kehittyy Raichuksi ukkoskiven avulla.


title: Luettelo Pokémon-lajeista (21–40)

text: Anime-sarjan ensimmäisessä jaksossa Ash Ketchum saa professori Oakilta Pikachun aloitus-Pokémonikseen. Aloittavat kouluttajat saavat aina aloitus-Pokémonin; Ashin kotiseudulla Kantonissa se on yleensä Charmander, Squirtle tai Bulbasaur, mutta Ash nukkuu pommiin ja saa niiden sijaan Pikachun. Aluksi Pikachu suhtautuu välinpitämättömästi Ashiin, antaa hänelle jatkuvasti sähköiskuja eikä suostu matkustamaan Poké-pallon sisällä. Ash kuitenkin vaarantaa oman henkensä suojellessaan Pikachua Spearow-lintuparven hyökkäykseltä, jonka jälkeen hän vie Pikachun hoidettavaksi Pokémon Centeriin. Ashin uhrautuvaisuus saa Pikahun lämpenemään hänelle ja heidän välilleen muodostuu ystävyysside. Pikachu ei kuitenkaan vieläkään halua matkustaa Poké-pallon sisällä. Pian Ashin Pikachu osoittaa kykynsä jotka nostavat sen muita Pikachuja korkeammalle, ja Rakettiryhmä yrittää jatkuvasti kidnapata sen.


title: Luettelo Pokémon-lajeista (21–40)

text: Raichu on sähkötyypin Pokémon, joka kehittyy Pikachusta ukkoskiven avulla. Sen nimi koostuu japanin sanoista Rai (ukkonen) ja Chu (hiiren ääni). Raichulla on oranssi turkki, kehittynyt salamankuvioinen häntä ja keltaiset posket, josta virtaa sähköä.


title: Luettelo Pokémon-lajeista (21–40)

text: Videopeleissä Raichu pitää kehittää ukkoskivellä Pikachusta, ennen kuin sen voi saada. Toisin kuin ensimmäisissä peleissä "Pokemon Red ja Blue" -versiossa, Raichua ei voi pyydystää villinä Pokemonina. Raichun valttina on nopeus, mikä on eduksi vahvempia Pokemonia vastaan taistellessa.


title: Luettelo Pokémon-lajeista (21–40)

text: TV-sarjassa Raichu on ilmestynyt muun muassa ensimmäisen Pokemon-elokuvan lyhytpiiretyssä Pikachun loma ("Pikachu's Vacation") ja on toiminut myös Lt. Surgen Pokemonina, jota vastaan Ash taisteli saadakseen myrskymerkin. Lt. Surgen Raichu oli hurjan voimakas, mutta sen heikkoudeksi paljastui että Surge oli kehittänyt sen liian varhain eikä se oppinut nopeusiskuja. Ashin pikachu voitti sen nopeutensa ansiosta ja kun raichulta loppui sähkö, peli oli jo selvä.


title: Luettelo Pokémon-lajeista (21–40)

text: Sandshrew on maatyypin Pokémon. Sen tavanomaisin elinympäristö on maan alla. Sandshrewin seuraava muoto on Sandslash, joksi se kehittyy pelin tasolla 22. Sandshrewin nimi tulee englannin kielen sanoista sand (hiekka) ja shrew (päästäinen/äkäpussi).


title: Luettelo Pokémon-lajeista (21–40)

text: Sandslash () on kuvitteellinen maatyypin Pokémon, joka kehittyy Sandshrewistä. Nimi Sandslash tulee sanoista sand (hiekka) ja slash (huitaisu).


title: Luettelo Pokémon-lajeista (21–40)

text: Sandslash on muurahaiskävyn näköinen otus kovan, keltaisen ihon, pitkien kynsien ja ruskean, piikkikkään selän kanssa. Sandslash on notkea otus, joka asuu aavikkoalueilla, etenkin alueilla, joissa on lähellä kuivaa metsää. Se osaa kiivetä puihin ja kaivaa tomuiseen maahan pitkien kynsiensä avulla. Kynnet voivat kuitenkin katketa, tosin seuraavana päivänä ne kasvavat takaisin. Sandslash tulee toimeen luonnon kanssa, jos vaara uhkaa se käpertyy kerälle, piikit taivasta kohti, kuten siili, vyötiäinen ja muurahaiskarhu. Kun Sandslash hyökkää, se menee kerälle ja rullaa itseään vastustajaa kohti.


title: Luettelo Pokémon-lajeista (21–40)

text: Nidoran♀ (ニドラン♀ Nidoran♀) on kuvitteellinen myrkkytyypin Pokémon, joka kehittyy Nidorinaksi. Nimi Nidoran tulee Nidoran perheen takia, sillä kaikki alkavat sanalla "Nido".


title: Luettelo Pokémon-lajeista (21–40)

text: Nidoran♀ näyttää pieneltä, siniseltä jänikseltä. Sillä on talttahampaat, selkäränka tulee selästä ulos, ja suuret korvat, tosin kaikki ovat pienempiä kuin Nidoran♂:lla. Pienet piikit voivat olla vaarallisia vastustajille. Myrkky on vahvaa ja jopa pieni naarmu voi antaa kohtalokkaan seurauksen.


title: Luettelo Pokémon-lajeista (21–40)

text: Nidorina (ニドリーナ Nidorīna) on kuvitteellinen myrkkytyypin Pokémon, joka kehittyy Nidoran♀:sta ja kehittyy Moonstonen avulla Nidoqueeniksi. Nimi Nidorina tulee Nidorinan perheen takia, sillä kaikki alkavat sanalla "Nido". Nido tarkoittaa kaksi kertaa.


title: Luettelo Pokémon-lajeista (21–40)

text: Nidorinan sarvi kehittyy hitaasti. Nidorina pitää enemmän fysiikallisista hyokkäyksistä kuten pureminen ja raapiminen. Sen säteily voi sekoittaa vastustajan. Kun Nidorina on ystäviensä kanssa se taivuttaa piikit poispäin, jottei satuttaisi ketään. Kehittyessään se alkaa menettää eturaajojensa tasapainon.


title: Luettelo Pokémon-lajeista (21–40)

text: Nidoqueen () on kuvitteellinen myrkky-/maatyypin Pokémon, joka kehittyy Nidorinasta. Nimi Nidoqueen tulee Nidoqueenin perheen takia, sillä kaikki alkavat sanalla "Nido", Nido tarkoittaa kaksi kertaa ja sanasta queen (kuningatar).


title: Luettelo Pokémon-lajeista (21–40)

text: Nidoqueenin erittäin kova piikikäs iho antaa erittäin vahvan suojan. Se käyttää vahvaa sarvea voimakkaihin liikkeisiin. Nidoqueen käyttää vartaloaan suojaamaan omaa kekoaan ja suojelee poikasiaan. Pokémon on vahvimmillaan puolustaessaan poikasiaan.


title: Luettelo Pokémon-lajeista (21–40)

text: Nidoran♂ (ニドラン♂ "Nidoran♂") on kuvitteellinen myrkkytyypin Pokémon, joka kehittyy Nidorinoksi. Nimi Nidoran♂ tulee Nidoranin perheen takia, sillä kaikki alkavat sanalla "Nido", Nido tarkoittaa kaksi kertaa. Koiras Nidoranilla on suuremmat sarvet kuin naaraalla.


title: Luettelo Pokémon-lajeista (21–40)

text: Nidoran♂ muistuttaa jänistä ja haisunäätää. Sillä on talttahampaat, selkäränka tulee selästä ulos, ja sillä on myös suuret korvat. Sen kuulo on Pokémoneista parhain. Nidoran♂ hyökkää sarvellaan vastustajaa päin ja yrittää myrkyttää sen. Myrkky on vahvaa.


title: Luettelo Pokémon-lajeista (21–40)

text: Nidorino (ニドリーノ Nidorīno) on kuvitteellinen myrkkytyypin Pokémon, joka kehittyy Nidoran♂:sta ja kehittyy Nidokingiksi moon stonen avulla. Nimi Nidorino tulee Nidorinon perheen takia, sillä kaikki alkavat sanalla "Nido". Nido tarkoittaa kaksi kertaa ja sanasta rhino (sarvikuono).


title: Luettelo Pokémon-lajeista (21–40)

text: Nidorino näyttää violetilta sarvikuonolta. Se on pelkoa herättävä Pokémon rajuiden hyökkäyksien takia. Nidorino on aggressiivinen Pokémon, joka hyökkää nopeasti vihollisen nähtyään. Pään sarvessa on voimakasta myrkkyä ja se on kova kuin timantti, joten se on erittäin voimakas ase.


title: Luettelo Pokémon-lajeista (21–40)

text: Nidoking () on kuvitteellinen myrkky-/maatyypin Pokémon, joka kehittyy Nidorinosta. Nimi Nidoking tulee Nidokingin perheen takia, sillä kaikki alkavat sanalla "Nido". Nido tarkoittaa "kaksi kertaa". Ja sanasta king (kuningas).


title: Luettelo Pokémon-lajeista (21–40)

text: Nidoking on suuri, voimakas Pokémon. Sen sarvi naarmuttaa timanttiakin, ja sarven myrkky on tappavan myrkyllistä. Nidoking käyttää häntäänsä tuhoamaan kohteen ja sitten rutistaa sen luut rikki. Nidokingin teräksen näköinen nahka on kovaa kuin teräs.


title: Luettelo Pokémon-lajeista (21–40)

text: Clefairy on keiju-tyyppinen (Kuudenteen sukupolveen asti normaali-tyyppinen) Pokémon. Clefairyn voi löytää ainoastaan Kuuvuoren ("Mount Moon") uumenista. Jigglypuffin tavoin Clefairykin laulaa kaunista laulua joka lähettää vastustajan höyhensaarille. Clefairy kehittyy Cleffasta ja kehittyy Clefableksi Kuukiven ("Moon Stone") avulla.


title: Luettelo Pokémon-lajeista (21–40)

text: Clefable (ピクシー Pikushī, Pixy) on kuvitteellinen keijutyyppinen (Kuudenteen sukupolveen asti normaalityyppinen) Pokémon, joka kehittyy Clefairysta kuukiven avulla. Nimi "Clefable"on sekoitu sanoista clef (nuottiavain) ja fable (tarina).


title: Luettelo Pokémon-lajeista (21–40)

text: Clefable on melkein samanlainen kuin Clefairy paitsi, että se on suurempi ja sillä on pitemmät korvat ja yksi pari siipiä enemmän. Clefablella on kaksi kynttä. Clefablen kuulo on erittäin herkkä – se voi kuulla kun neula putoaa kilometrin päässä. Clefable on myös aika arka ja se näkyy harvoin luonnossa. Clefablen siivillä tuskin pystyy lentämään, mutta niiden avulla se pystyy kävelemään vedenkin päällä.


title: Luettelo Pokémon-lajeista (21–40)

text: Vulpix on tulityypin Pokémon, joka muistuttaa kettua. Vulpixilla on yksi häntä, joka iän myötä epätavallisesti jakautuu kuudeksi hännäksi. Vulpix on rauhallinen ja söpö pokémon, minkä takia niitä käytetään usein lemmikkeinä, tai Pokémon-muotinäytöksissä.


title: Luettelo Pokémon-lajeista (21–40)

text: Vulpixin seuraava muoto on Ninetales, joksi se Pokémon-peleissä kehittyy tulikiven avulla.


title: Luettelo Pokémon-lajeista (21–40)

text: Ninetales on tulityypin Pokémon. Se kehittyy Vulpixista tulikiven avulla. Sen nimi tulee sanoista nine (yhdeksän) ja tails(häntiä).


title: Luettelo Pokémon-lajeista (21–40)

text: Tämä ketunkaltainen, nelijalkainen Pokémon on kauttaaltaan paksun, kulta-valko karvaisen turkin peitossa. Sillä on yhdeksän, pitkää häntää, joiden päät ovat oranssit. Sen pään huipulla on pörröinen töyhtö, ja kaulan ympärillä pieni kaulus. Ninetalesilla on hohtavan punaiset silmät, joiden sanotaan antavan sille kyvyn hallita mieliä. Sen korvat ovat pystyt, ja sillä on pitkät, hoikat jalat kolmivarpaisine tassuineen. Ninetales on hyvin kostonhimoinen Pokémon, joka on tunnettu siitä että se kiroaa jokaisen joka kohtelee sitä huonosti. Tämä älykäs Pokémon ymmärtää ihmisten puhetta helposti. Se voi elää 1000 vuotta, yhdeksässä hännässään olevan energian avulla, joiden jokaisen sanotaan omaavaan erilaisia mystisiä voimia. Se elää ruohomailla.


title: Luettelo Pokémon-lajeista (21–40)

text: Jigglypuff on normaalityypin Pokémon. Kuudennen sukupolven peleistä lähtien se tulee olemaan normaali-keijutyypin Pokémon. Sen vartalo on pehmeä ja pallomainen. Kun Jigglypuffin valtavat silmät alkavat loistaa, se alkaa laulaa kaunista "seireenilaulua", jonka kuullessaan on mahdotonta pysyä hereillä (tosin erään Whismurin tiedetään pysyneen hereillä Jigglypuffin laulun aikana, mikä saattaa johtua sen äänihyökkäyksiä pysäyttävästä kyvystä). Jigglypuffin tiedetään piirtävän suuttuessaan graffiteja sen nukkuvaan yleisöön. Jigglypuff kykenee täyttämään itsensä ilmalla ja liitelemään vastustajien yläpuolella. Se kehittyy Igglybuffista kesytyksen avulla ja kehittyy Wigglytuffiksi kuukiven ("Moon Stone") avulla.


title: Luettelo Pokémon-lajeista (21–40)

text: Jigglybuff on esiintynyt myös Super Smash Bros.-pelisarjan kaikissa osissa, ja on aina ollut avattava hahmo.


title: Luettelo Pokémon-lajeista (21–40)

text: Wigglytuff (プクリン Pukurin) on normaali-keijutyyppinen Pokémon, joka kehittyy Jigglypuffista. Nimi Wigglytuff tulee sanoista "wiggly" (heiluminen) ja "tuff" joka sopii Jiggly"puff"in kanssa. Wigglytuffilla ja sen kaikilla muodoilla on samantapainen nimi kaikilla kielillä.


title: Luettelo Pokémon-lajeista (21–40)

text: Wigglytuff on suuren vaaleanpunaisen ilmapallon näköinen otus, jolla on valkoinen vatsa. Sillä on myös suuret lautasen näköiset siniset silmät, suuret vaaleanpunaiset korvat niin kuin jäniksellä ja vaaleanpunainen otsakiehkura.


title: Luettelo Pokémon-lajeista (21–40)

text: Wigglytuff on esimerkiksi Pokemon Mystery Dungeon Explorers of the Sky -pelistä. Siinä hän tulee olemaan ns. 'pomosi' jonka rakennukseen majoitut.


title: Turner Field

text: Turner Field (ent. Centennial Olympic Stadium) on Atlantassa sijaitseva stadion. Stadion rakennettiin alun perin vuoden 1996 Atlantan kesäolympialaisten ja paralympialaisten kesäkisojen yleisurheilunäyttämöksi. Myös avajaiset ja päättäjäiset järjestettiin siellä. Kesäolympialaisten jälkeen stadion kunnostettiin Atlanta Braves-baseballjoukkueen kotiareenaksi, minkä jälkeen se sai myös nykyisen nimensä.


title: Edvard Janzon

text: Edvard Janzon (15. syyskuuta 1937 Helsinki – 6. elokuuta 2009 Helsinki), lempinimeltään "Eddu" tai "Eddi" (ruotsia puhuville) oli suomalainen slangikirjailija.


title: Edvard Janzon

text: Janzon oli erikoistunut Helsingissä noin vuosina 1940-1960 puhuttuun slangiin ja kirjoitti siitä ja sillä ns. "Valkan trilogian" (katso alla), joka perustuu pääasiassa kirjailijan omiin nuoruusvuosien kokemuksiin Vallilassa ja Kumpulassa. Kolmen kirjansa lisäksi Janzon kirjoitti kymmeniä slangipakinoita, enimmäkseen "Tsilari"-lehdessä, joka on Stadin slangi ry:n perinnekulttuurijulkaisu. Janzonilla oli Tsilarissa myös jonkun aikaa oma palsta: "Eddun boksi".


title: Edvard Janzon

text: Tunnettu slangintutkija ja suomen kielen professori (emeritus) Heikki Paunonen keräsi Janzonilta suuren määrän sanoja ja lauseita suureen slangisanakirjaansa. Paunosen mielestä Janzon oli "viimeisiä suuria slangintaitajia".


title: 100 Hekate

text: 100 Hekate on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi J. C. Watson 11. heinäkuuta 1868. C. Wolf oli myös itsenäisesti löytänyt Hekaten hieman myöhemmin, mutta oli ilmoittanut löydöstään aikaisemmin. Nimensä pikkuplaneetta sai kreikkalaisen mytologian Hekate-jumalattaren mukaan.


title: 100 Hekate

text: Hekaten halkaisija on noin 89 km ja se kuuluu tyyppiin S. Hekaten pyörähdysajan eli vuorokauden pituus on noin 13,33 tuntia. Kohteen kiertoaika on 5,44 vuotta.


title: Vladislav Frolov

text: Vladislav Jurjevitš Frolov (; s. 25. tammikuuta 1980 Tambov) on venäläinen yleisurheilija ja olympiamitalisti, joka kilpailee pikajuoksussa. Hän oli mukana Venäjän pronssia voittaneessa 4 × 400 metrin viestijoukkueessa Pekingin olympialaisissa 2008. Frolov voitti samasta lajista hopeaa jo edellisenä vuonna sisäratojen EM-kisoista. Lisäksi hän voitti vuonna 2006 EM-hopeaa 400 metrin henkilökohtaiselta matkalta.


title: Nuotta (lehti)

text: Nuotta on suomalainen kristillinen nuortenlehti, joka ilmestyy kymmenen kertaa vuodessa. Lehti käsittelee ajankohtaisia ilmiöitä, kristillisiä arvoja, gospelmusiikkia ja Raamattua. Nuotta on ilmestynyt yhtäjaksoisesti vuodesta 1979 saakka ja on Suomen vanhin ja luetuin kristillinen nuortenlehti.


title: Nuotta (lehti)

text: Lehteä julkaisevat yhdessä SLEY, Kansanlähetys ja OPKO.


title: Nuotta (lehti)

text: 2000-luvun lopulla Nuotta on suunnannut linjaansa yhä enemmän kohti monimediaa. Lehden lisäksi Nuotta tuottaa verkkoon videoita, sekä podcasteja, ja toimii Radio Dein keskiviikkoillassa 15 minuutin Nuotta-taajuus ohjelmassa.


title: Nuotta (lehti)

text: Nuotan päätoimittaja oli vuonna 2010 Juha Heinonen. Vuodesta 2011 eteenpäin päätoimittajuutta hoitaa Mika Falk.


title: Nuotta (lehti)

text: Nuotasta on irrotettu kaksi sisarjulkaisua: Pluss ja Vybor. Pluss ilmestyy Virossa ja Vybor Venäjällä.


title: Nuotta (lehti)

text: Vuoden 2010 syksyllä Nuotta.com uudistui tarjoten nuoren kristikunnan elämää koskettavia uutisia uutispalvelun muodossa. Nuotta.com sisältää uutispalvelun lisäksi blogeja, artikkeleja, poimintoja Nuotta-lehdestä, TV7:n kanssa yhteistyössä toteutettavan Kissa Pöydälle -makasiiniohjelman jaksoja, sekä Nuotta-taajuus -internetradion kuuntelumahdollisuuden.


title: Nuotta (lehti)

text: Nuotta-taajuus on 19.11.2010 Maata Näkyvissä -festareilla julkaistu internetradio. Nuotta-taajuus soittaa ympäri vuorokauden gospelmusiikkia ja tarjoaa muutamia toimitettuja ohjelmia viikossa. Nuotta-taajuus toteutetaan yhdessä Radio Dein kanssa.


title: Nuotta (lehti)

text: Vuonna 2010 Nuotta.com osallistui Uneton48-lyhytelokuvakilpailuun mutta karsiutui 10 parhaan joukosta pois. Nuotan tuottaman Torni-elokuvan pääosan esittäjä Anita Ruokolainen sai roolisuorituksestaan ehdokkuuden parhaasta naispääosasta.


title: Nuotta (lehti)

text: Maaliskuussa 2011 Nuotta aloitti Älä alistu! -kampanjan, jonka yhteydessä julkaistussa ja TV7-kanavalla esitetyssä videossa entinen biseksuaali "Anni" kertoi, miten hän tuli uskoon ja päätti luopua homoseksuaalisuuden harjoittamisesta, koska piti Raamatun opetusta asiasta Jumalan sanana.


title: Nuotta (lehti)

text: Kampanjan alettua sitä arvosteltiin mediassa homovastaiseksi, eroaminen kirkosta kiihtyi ja arkkipiispa Kari Mäkinen arvosteli kampanjaa. Eroakirkosta.fi-palvelun kautta kirkosta erosi Älä alistu -kampanjan seuraksena noin 4 000 ihmistä. Mediajulkisuuden myötä järjestöjohtajat pitivät tapaamisen keskustellakseen kampanjan ennenaikaisesta lopettamisesta ja ilmoitettiin kampanjan päättymisestä. Tämän jälkeen aktiivinen kampanjointi loppui, mutta materiaali jätettiin internetiin vapaasti saataville ja levitettäväksi. Kampanjan seurauksena oikeusministeri Tuija Brax allekirjoitti avoimen kirjeen, jossa vaadittiin kirkkohallitusta lakkauttamaan tuet naispappeuteen ja homoseksuaalisuuteen kielteisesti suhtautuvilta kirkollisilta järjestöiltä.


title: Nuotta (lehti)

text: 2012 Nuotta julkaisi 40-sivuisen Tosi rakkaus odottaa -vihkosen, joka liittyi samannimiseen kampanjaan. Nuotta-lehden Mikael Elmolhodan mukaan vihkosta on jaettu 10 000 kappeleen painos lähinnä seurakunnille ja kouluille. Sexpo-säätiön 17.5.2013 julkaisemassa lehdistötiedotteessa Nuotan seksiopasta arvostellaan nuorten seksuaalisen hyvinvoinnin vaarantamisella.


title: Musiikkia Paanukirkossa

text: Musiikkia Paanukirkossa – Musiikkijuhla on vuosittain Kärsämäellä järjestettävä klassisen musiikin tapahtuma. Ensimmäisen kerran tapahtuma järjestettiin vuonna 2005. Musiikkijuhlat järjestetään heinäkuussa ja ne kestävät 3–4 päivää. Festivaalille osallistuu vuosittain noin 500 konserttikävijää. Tapahtuman taiteellinen johtaja on pianisti Antti Hotti. Musiikkia Paanukirkossa – Musiikkijuhla on osa Kärsämäen Kesä tapahtumakokonaisuutta, johon kuuluvat lisäksi ARS Kärsämäki -nykytaidenäyttely ja Elämäntarinafestivaali Tarinaniskennän SM-kilpailuineen.


title: Musiikkia Paanukirkossa

text: Musiikkijuhlien taustalla toimii Musiikkia Paanukirkossa ry, johon kuuluu aktiivisia paikkakuntalaisia ja musiikin ystäviä eri puolilta Suomea. Musiikkijuhlien alkuideoinnista ovat vastanneet Kärsämäeltä kotoisin oleva säveltäjä Asko Hyvärinen, intendentti-pianisti Hanna Kosonen ja Pekka Luukkonen. Asko Hyvärinen ja Hanna Kosonen toimivat juhlan taiteellisina johtajina vuoteen 2009 saakka.


title: Musiikkia Paanukirkossa

text: Edellisinä vuosina Musiikkia Paanukirkossa – Musiikkijuhlilla ovat esiintyneet muun muassa Esa Ruuttunen, Helena Juntunen, Ritva Oksanen, Johanna Rusanen-Kartano, Matti Ristinen sekä Meta4.


title: Musiikkia Paanukirkossa

text: Musiikkijuhlilla on kuultu myös useita kantaesityksiä. Teoksia on esitetty muun muassa Jukka Koskiselta, Asko Hyväriseltä, Olli Virtaperkolta ja PerMagnus Lindborgilta.


title: Musiikkia Paanukirkossa

text: Pääkonserttipaikkana toimii Kärsämäen Paanukirkko, jossa yhdistyvät moderni arkkitehtuuri ja 1700-luvun työmenetelmät. Paanukirkko on alueen merkittävimpiä nähtävyyksiä ja se kerää vuosittain tuhansia kävijöitä. Paanukirkko on akustiikaltaan erinomainen ja sinne mahtuu enimmillään noin 140 kuulijaa. Lisäksi konsertteja on pidetty esimerkiksi Sydänmaankylän Sykkeessä.


title: Musiikkia Paanukirkossa

text: Musiikkia Paanukirkossa ry järjestää myös ympäri vuoden kannatuskonsertteja, joilla kerätään varoja Musiikkijuhlan järjestämiseen.


title: Musiikkia Paanukirkossa

text: VI Musiikkia Paanukirkossa – Musiikkijuhlat järjestettiin 9.–11. heinäkuuta. Musiikkijuhlilla esiintyivät sopraano Ritva Auvinen, pianisti Antti Hotti, viulisti Auri Niskanen ja näyttelijä Seela Sella.


title: Tristan Gommendy

text: Tristan Gommendy (s. 4. tammikuuta 1980 Le Chesnay, Yvelines) on ranskalainen moottoriurheilija. Hän on kilpaillut Formula Renault ja Formula 3 -sarjoissa vuosina 1999–2003 ja 2005. Hän voitti F3-sarjan mestaruuden vuonna 2002. Samana vuonna hän voitti arvostetun Macaon GP:n. Vuonna 2004 Gommendy kilpaili World Series by Nissan -sarjassa. Vuonna 2006 Gommendy kilpaili GP2-sarjassa ja keräsi kuusi pistettä. Vuonna 2007 Gommendy kilpaili Champ Car -sarjassa. Vuosina 2008–2010 Gommendy kilpaili Superleague Formula -sarjassa ja voitti kaksi kilpailua. Gommendy on kilpaillut myös Le Mansin 24 tunnin ajossa vuosina 2003–2004 ja 2010.


title: Trooppinen myrsky Bret

text: Trooppinen myrsky Bret oli vuoden 1993 hurrikaanikauden toinen nimetty myrsky. Bret muodostui noin 1850 kilometriä lounaaseen Kape Verdestä 4. elokuuta, kulki Kolumbian ja Venezuelan pohjoisrannikoiden ohitse, iski Nicaraguaan 10. elokuuta ja päästyään Tyynellemerelle vahvistui hurrikaani Gregiksi.


title: Trooppinen myrsky Bret

text: Venezuelassa kuoli virallisten lähteiden mukaan 173 ihmistä ja useita katosi. Kolumbiassa kuoli 1 ihminen ja Nicaraguassa 10.


title: Mercedes Chilla

text: Mercedes Chilla López (s. 19. tammikuuta 1980 Jerez de la Frontera) on espanjalainen yleisurheilija, joka kilpailee keihäänheitossa. Hän voitti pronssia sekä universiadeissa 2003 että EM-kisoissa 2006. Chilla on osallistunut olympialaisiin vuosina 2004 ja 2008. Ateenan kisoissa 2004 hän ei läpäissyt karsintaa, mutta Pekingissä 2008 hän sijoittui yhdeksänneksi. Chilla paransi vuoden 2010 kesäkuussa omissa nimissään ollutta Espanjan ennätystä 87 senttimetrillä, kun hän heitti 64,07 metriä Valenciassa. Barcelonan EM-kilpailuissa 2010 hän oli kuudes tuloksella 61,40 m.


title: Letov LF-107 Luňák

text: LF-107 Luňák oli tšekkoslovakialainen purjelentokone, jonka Rudý Letov kehitti 1940-luvun jälkipuolella. Suunnitteluun osallistuivat myös K. Dlouhý, J. Matejcekm ja B. Bocek.


title: Letov LF-107 Luňák

text: Koneen ensilento tehtiin 25. kesäkuuta 1948. Koneen toinen prototyyppi osallistui hyvällä menestyksellä vuonna 1949 useisiin purjelentokisoihin Euroopassa. Purjelentokoneita tehtiin kuitenkin vain 75 kappaletta. Kylmä sota sulki koneiden viennin länteen. Samalla Letovin tehtaan päätyöksi tuli MiG-10 (?) ja MiG-15 koneiden kokoonpano.


title: Letov LF-107 Luňák

text: Vuonna 1950 koneesta tehtiin LF-107 Luňák-versio. Vuonna 1951 lentänyt Letov XLF-207 Laminar oli eräs jatkokehitelmä, jossa ensinnä maailmassa tutkittiin siiven laminaariprofiilia.


title: Gulfija Hanafejeva

text: Gulfija Raifovna Hanafejeva (; s. 12. kesäkuuta 1982) on venäläinen yleisurheilija, joka kilpailee moukarinheitossa.


title: Gulfija Hanafejeva

text: Hanafejeva sai pronssia Bydgoszczin alle 23-vuotiaiden EM-kilpailuissa 2003 tuloksella 66,98. Saman vuoden Daegun universiadeissa hän sijoittui toiseksi. Hän voitti hopeaa Göteborgin EM-kisoissa 2006 tuloksellaan 74,50 metriä. Hanafejevalla oli hallussaan moukarinheiton maailmanennätys samana vuonna, kun hän heitti Venäjän-mestaruuskisoissa tuloksen 77,26. Hänen maannaisensa Tatjana Lysenko kuitenkin riisti ennätyksen jo kahdentoista päivän päästä, kun hän heitti 15 senttimetriä pidemmälle. Hanafejeva tuomittiin kahden vuoden kilpailukieltoon doping-näytteiden manipuloinnista lokakuussa 2008.


title: Gulfija Hanafejeva

text: Kilpailukieltonsa jälkeen Hanafejeva karsiutui loppukilpailusta Lontoon olympialaisissa 2012 ja sijoittui 12:nneksi Moskovan MM-kilpailuissa 2013.


title: A. R. Cederberg

text: Arno Rafael Cederberg, kirjailijanimi "A. R. Saarenseppä", (2. heinäkuuta 1885 Tuusula – 19. lokakuuta 1948 Helsinki) oli suomalainen historiantutkija ja arkistomies, oppiarvoltaan filosofian tohtori. Hän loi tutkijanuran kahdessa maassa toimimalla historian professorina ensin Tarton yliopistossa 1919–1928 ja sitten Helsingin yliopistossa 1935–1948.


title: A. R. Cederberg

text: Helsingin yliopistosta tohtoriksi väitellyt Cederberg siirtyi 1919 Viroon, missä hänestä tuli Tarton yliopiston kotimaisen ja pohjoismaisen historian professori. Hän oli merkittävässä asemassa kun vastaitsenäistyneen Viron historiantutkimusta ja -opetusta sekä arkistolaitosta organisoitiin: Tallinnan ja Tarton valtionarkistot perustettiin pitkälti hänen suunnitelmiensa mukaan, ja hänen aloitteestaan syntyivät myös Viron historiallinen yhdistys "Akadeemiline Ajaloo Selts" sekä historiallinen aikakauskirja "Ajalooline Ajakiri". Työskenneltyään vuosikymmenen Virossa Cederberg palasi Suomeen, mistä hänet valittiin 1935 Helsingin yliopiston Suomen ja Skandinavian historian professoriksi.


title: A. R. Cederberg

text: 1700-luvun historiaan keskittynyt Cederberg oli tutkijana antikvaarityyppi, joka keskittyi pikkutarkkoihin arkistotutkimuksiin ja uusien lähdelöytöjen tekemiseen. Hänen tuotannostaan valtaosa koostuukin artikkeleista ja lyhyistä yksittäistutkimuksista. Cederberg suhtautui myös hyvin kriittisesti 1920-1930-lukujen kulttuurihistorialliseen suuntaukseen, joka pyrki laajojen kokonaisuuksien tutkimiseen ja suuriin synteeseihin. Cederbergin pääteos on kaksiosainen "Suomen historia vapaudenajalla" (1942–1947), johon hän huipensi elämänmittaisen tutkimustyönsä 1700-luvun parissa.


title: A. R. Cederberg

text: Julkaissut runsaasti artikkelita ja kirjallisuutta nimellä A. R. Cederberg; nimellä A. R. Saarenseppä artikkeleita sekä teokset


title: Kai Pahlman -turnaus

text: Kai Pahlman -turnaus on Suomen Palloliiton järjestämä valtakunnallinen poikien jalkapallon C-junioreiden seurajoukkueturnaus, joka on nimetty jalkapalloilija Kai Pahlmanin mukaan. Se pelataan vuosittain eri paikkakunnalla ja turnaukseen osallistuu nykyään 16 alueellisista karsinnoista selvinnyttä joukkuetta. Kai Pahlman -turnaus perustettiin vuonna 1993 Jalkapallon C-poikien SM-sarjan korvaajaksi ja sitä voidaan pitää myös C-poikien epävirallisena SM-kilpailuna.


title: Lars Börgeling

text: Lars Börgeling (s. 16. huhtikuuta 1979 Neuss) on saksalainen yleisurheilija, joka kilpailee seiväshypyssä. Hän edustaa seuratasolla Bayer Leverkusenia. Börgeling voitti hopeaa Münchenin EM-kisoissa 2002 ja pronssia Wienissä saman vuoden sisäratojen EM-kisoissa. Hän on osallistunut olympialaisiin kerran, Ateenassa 2004. Tuolloin Börgeling sijoittui kuudenneksi.


title: Luettelo Musiikkia Paanukirkossa - Musiikkijuhlien esiintyjistä

text: Tämä on luettelo Musiikkia Paanukirkossa - Musiikkijuhlien esiintyjistä vuosittain. Luettelo sisältää kaikki Musiikkijuhlien esiintyjät vuosilta 2005–2010 ja ne on jaoteltu esiintymisvuoden, sekä sukunimen aakkosjärjestyksen mukaan.


title: James Floyd

text: James Floyd voi tarkoittaa seuraavia henkilöitä:


title: Aléxandros Papadimitríou

text: Aléxandros Papadimitríou (; s. 18. kesäkuuta 1973 Lárisa) on kreikkalainen yleisurheilija, joka kilpailee moukarinheitossa. Hän voitti pronssia Münchenin EM-kisoissa 2002 tuloksella 80,21 metriä. Lisäksi hän on voittanut hopeaa Välimeren kisoista vuosina 2001 ja 2005 sekä pronssia 2009. Papadimitriu on osallistunut olympialaisiin vuosina 1996–2012. Hänen paras olympiasijoituksensa on 12. tila, jonka hän saavutti Sydneyssä 2000. MM-kilpailuissa hän on ollut parhaimmillaan kahdeksas Pariisissa 2003. Papadimitriun ennätys 80,45 metriä on myös Kreikan ennätys.


title: KOKO

text: KOKO (alueellinen koheesio- ja kilpailukykyohjelma) on työ- ja elinkeinoministeriön koordinoima ohjelma. Se käynnistyi vuoden 2010 alussa ja jatkui vuoden 2013 loppuun. Ohjelman tavoitteena oli alueiden kilpailukyvyn parantaminen ja alueellisten toimijoiden sekä ministeriöiden välisen yhteistyön lisääminen. KOKO oli osa maakunnallista suunnittelu- ja aluekehittämisjärjestelmää.


title: KOKO

text: KOKO oli alueiden kehittämisestä annetun lain (1651/2009) 24 § mukainen erityisohjelma. Valtioneuvosto hyväksyi 19.11.2009 KOKO:n ohjelma-asiakirjan, ohjelma-alueet ja verkostot. Ohjelma rahoitettiin maakunnan kehittämisrahalla, jonka osuus oli yleensä 50 % kokonaismenoista. Kunnat vastasivat lopusta rahoituksesta. KOKO:n vuosittainen budjetti oli noin 20 miljoonaa euroa.


title: KOKO

text: KOKO:oon kuului yli 200 toimenpidekokonaisuutta, ja sitä toteutettiin 52 ohjelma-alueella, jotka kattoivat 322 kuntaa manner-Suomen 326 kunnasta. Ohjelmaan kuului myös kansallisia verkostoja. Niiden teemat olivat innovaatiot, hyvinvointi, luovat alat, MAL (maankäyttö, asuminen, liikenne), kansainvälistyminen Venäjälle, matkailu ja ikärakenteeltaan haasteellisten alueiden erityiskysymykset.


title: KOKO

text:
Etukäteisarvioinnin mukaan KOKO oli aidosti koko maan kattava kehittämisohjelma, jossa alueilla oli hyvät valmiudet onnistuneeseen ohjelmatoteutukseen. Arvioinnin mukaan monien alueiden toimijat olivat kaavailleet ohjelmalle keskeistä roolia strategisessa kehittämisessä. Ohjelman haasteena oli arvioinnin mukaan se, että se säilyisi joustavana, uusia kokeiluja mahdollistavana ja aluelähtöisenä.
OECD kommentoi KOKO:a Suomen hallinnon maa-arvioinnissaan kesäkuussa 2010. KOKO edisti OECD:n mukaan sitoutumista yhteisiin tavoitteisiin muuttamalla valtion sekä alue- ja paikallishallinnon suhdetta. ”KOKO:n fokus on alhaalta ylöspäin tapahtuva osallistuminen ja ideoiden työstäminen” arvioinnissa todetaan. OECD:n mukaan ohjelma tarjosi ”onnistuneen mallin yhteiselle omistajuudelle alue- ja paikallishallintotasolla”.


title: Kokoluokka (tietotekniikka)

text: Kokoluokka on tietotekniikan termi, jolla määritellään tietokoneen pääkomponenttien fyysiset mittasuhteet. IBM PC -yhteensopivien komponenttien tuotannossa standardoidut kokoluokat varmistavat, että eri valmistajien osat ovat keskenään vaihtokelpoisia. Räkkipalvelimissa kokoluokka taas varmistaa räkkiin kiinnitettävän laitteen yhteensopivuuden. Perinteisesti emolevyn kokoluokka on ollut merkittävin kaikista, sillä se tavallisesti sanelee myös tietokoneen kotelon koon. Pieniä kokoluokkia on kehitetty ja toteutettu, mutta niiden pienentämistä edelleen vaikeuttaa nykyinen virtalähdetekniikka.


title: Kokoluokka (tietotekniikka)

text:
Emolevy on tyypillisen pöytätietokoneen, kannettavan ja palvelintietokoneen sisällä sijaitseva piirilevy, jonka päätehtävät ovat seuraavat:
Uusia komponentteja kehitettäessä myös emolevyjen standardit ovat muuttuneet; esimerkiksi AGP- ja PCI Express-väylien käyttöönotossa. Emolevyn standardoitu koko ja sommittelu ovat muuttuneet paljon hitaammin, ja niillä on omat hallitsevat standardinsa. Lista komponenteista joita emolevyn on tuettava muuttuu paljon hitaammin kuin itse komponentit. Esimerkiksi pohjoissillat ovat muuttuneet useita kertoja, sillä monet valmistajat ovat kehitelleet omia versioitaan, mutta pohjoissillan standardi on säilynyt melko samanlaisena vuosien ajan.


title: Kokoluokka (tietotekniikka)

text: Vaikka prosessi on hidas, kokoluokat muuttuvat säännöllisesti tarpeiden mukaan. Alkuperäisen PC-standardi AT:n syrjäytti vuonna 1995 nykyinen teollisuustandardi ATX, joka yhä sanelee emolevyn mallin useimmissa nykytietokoneissa. Viimeisin päivitys ATX-standardiin julkaistiin vuonna 2004. Piirilevyvalmistaja VIA on kehittänyt erillisen EPIA-emolevystandardinsa (tunnetaan myös nimellä ITX, ei tule sekoittaa EPIC-standardiin), joka pohjautuu pienempiin kokoluokkiin ja omiin normeihinsa.


title: Kokoluokka (tietotekniikka)

text: Kokoluokkien väliset erot näkyvät yleisesti niiden suunnatussa käytötarkoituksessa. Pöytäkoneessa voidaan tarvita erilaisia suoritinkantoja joustavuutta varten ja useita vaihtoehtoisia liittimiä ja muita ominaisuuksia, kun taas kotiteatteritietokoneen tarpeisiin voi kuulua pieni koko ja lämmontuotto, eikä laajennettavuudella ole yhtä suurta merkitystä.


title: Kokoluokka (tietotekniikka)

text: ATX-yhteensopivissa koteloissa:


title: Luettelo Superpesiksen tuomareista

text: Luettelo Superpesiksen tuomareista sisältää pesäpallon tuomarit, joilla on oikeus tuomita miesten ja naisten Superpesiksessä.


title: Vasílis Papageorgópulos

text: Vasílis Papageorgópulos (; joskus myös "Vassilios Papageorgopoulos" tai "Vassilis Papageorgopoulos"; s. 27. kesäkuuta 1947 Thessaloniki) on kreikkalainen entinen yleisurheilija, joka kilpaili pikajuoksussa. Nykyisin hän on poliitikko ja Thessalonikin pormestari.


title: Vasílis Papageorgópulos

text: Ulkoradoilla Papageorgópulos voitti pronssia Helsingin EM-kisoissa 1971 100 metriltä. Hän voitti Välimeren kisoissa samalta matkalta kultaa İzmirissä 1971 ja hopeaa Algerissa 1975. Papageorgópulos voitti sisäratojen EM-kisoissa kaksi mitalia, hopeaa Münchenistä 1976 60 metriltä ja pronssia Grenoblesta 1972 50 metriltä. Hän osallistui olympialaisiin kahdesti, sadan metrin kilpailuihin Münchenissä 1972 ja Montrealissa 1976. Vuonna 1972 hän eteni puolivälieriin saakka, mutta 1976 hän putosi jo ensimmäisellä kierroksella.Papageorgópulos opiskeli Thessalonikin yliopistossa ja valmistui hammaskirurgiksi. Hänet valittiin Kreikan parlamenttiin Thessalonikin edustajana vuonna 1981. Tästä eteenpäin hänet on valittu parlamenttiin jokaisissa vaaleissa. Hän on toiminut parlamentissa muun muassa Kreikan Skandinavian-ystävyyskomitean ja huumeiden vastaisen komitean jäsenenä. Papageorgópulos on ollut Thessalonikin pormestari vuodesta 1999 lähtien. Hän toimi myös Kreikan urheiluministerinä ja rakennutti kaudellaan uusia urheilupaikkoja.


title: Esmé Kurjimo

text: Esmé Gigi Geniveve Kurjimo (engl. Squalor) on kelmi ja kreivi Olafin tyttöystävä amerikkalaisen Lemony Snicketin kirjoittamassa kirjasarjassa "Surkeiden sattumusten sarja". Ennen sarjaa hän oli ammattilaisnäyttelijä teatterissa, sekä salajärjestö VPK:n jäsen Esméllä on pakkomielle seurata muotia, eikä hän tee mitään, ellei se ole juuri silloin muodissa. Hahmon nimen epäillään olevan viittaus J. D. Salingerin kirjaan "For Esmé - with Love and Squalor".


title: Esmé Kurjimo

text: Esmé esitellään ensin Jerome Kurjimon materialistisena ja itsekeskeisenä vaimona, sekä hänen omien sanojensa mukaan kaupungin kuudenneksi tärkeimpänä sijoitusneuvojana. Kun Baudelaireille selviää, että Olaf aikoo salakuljettaa Duncan ja Isadora Quagmiren Hämärä puistotie 667:n salaista käytävää pitkin, Esmé vangitsee heidät käytöstä poistettuun hissikuiluun ja kertoo heille, että heidän äitinsä varasti häneltä kerran sokerikon. Vaikka Baudelairien onnistuu paeta, Olafin juoni onnistuu ja Esmé jättää Jeromen liittyäkseen kreiviin. Seuraavien tapahtumien aikana Esmé auttaa uutta poikaystäväänsä tämän juonissa, mutta häntä alkaa ärsyttää, kun tämä ei osoita kiinnostusta hänen kiinnostuksenkohteitaan kohtaan. Kun Olaf näkee Baudelairen orpojen omaisuuden varastamisen suurempana hyvänä, Esmé haluaa vain sokerikon ja Olafin huomion.


title: Esmé Kurjimo

text: Kun Olaf sieppaa Lumipartiolaiset orjikseen, Esmé kiinnostuu Carmelita Spats -nimisestä tytöstä, ja adoptoi hänet. Sen jälkeen, kun Olaf peruuttaa hänen suunnittelemansa cocktailkutsut Hotelli Ratkaisussa (Olaf halusi sittenkin vain murhata vieraansa), Esmé jättää seurueen ja lähtee Carmelita mukanaan. Kun hotelli syttyy tuleen, on Esmé jumissa toisessa kerroksessa, jossa hän ja Carmelita luultavasti kuolevat.


title: Esmé Kurjimo

text: Kun Baudelairet asuvat Kurjimoilla, Esmé juonittelee huutokauppaaja Guntheriksi naamioituneen kreivi Olafin kanssa. Muotihuutokaupan, jota Gunther/Olaf käyttää hyväkseen salakuljettaakseen Quagmiret pois, jälkeen Olaf ajaa pois paikalta Esmé mukanaan. Vaikka Baudelairet yrittävät varoittaa Esméä Guntherin todellisesta henkilöllisyydestä, hän paljastaa tienneensä sen koko ajan, ja että Olaf oli hänen näyttelyopettajansa. Myöhemmin asuessaan Variksenpalvojien kylässä Baudelairet kuulevat, että pari seurustelee keskenään. Kuitenkin Esmé esiintyy enemmän Olafin kätyrinä kuin tyttöystävänä, pitäytyen kuitenkin muodissa olevien asioiden sisäpuolella.


title: Esmé Kurjimo

text: "Painajaisten parantolassa" Esmé lähetettiin tuhoamaan Snicket-kansion, joka on yksi viimeisistä olemassa olevista todisteista, jotka voisivat lähettää kreivi Olafin vankilaan. Hän käyttää stilettikengiksi ovelasti naamioimiaan stilettiveitsiä satuttaakseen orpoja. Hän ei saa kansiota, koska auktoriteetit olivat vieneet sen aiemmin, ja koska Klaus Baudelairella oli kansion kolmastoista sivu taskussaan. Esmé yrittää tappaa orvot kaatamalla kirjahyllyt heidän päälleen ja polttamalla kirjaston maan tasalle. Hänen onnistuu siepata Violet Baudelaire, mutta tämä pääsee pakoon.


title: Esmé Kurjimo

text: "Tihutöiden tivolissa" Esméllä on kilpailua Madam Lulun kanssa. Se näkyy vihaisina mulkauksina ja ehdotuksena heittää Lulu leijonille. "Luikurin liu'ussa" Baudelairet ja Quigley Quagmire yrittävät siepata Esmén pelastaakseen Sunny Baudelairen, mutta se on heistä liian roistomaista.


title: Esmé Kurjimo

text: Kirjassa "Ratkaisun rajoilla" Olaf ja Esmé eroavat tapeltuaan harppuunaonnettomuuden aikana. Ei tiedetä, selviytyykö hän Hotelli Ratkaisun tulipalosta Carmelita Spatsin kanssa. Kertoja kuitenkin sanoo, että jos hän onnistui, hän ei koskaan enää tavannut Baudelaireja. Hän oli toisessa kerroksessa, kun Baudelairet näkivät hänet viimeisen kerran.


title: Esmé Kurjimo

text: Kirjassa "Loppu" Esmé ei esiinny, mutta hänen läsnäolonsa tunnetaan. Olaf naamioituu Kit Snicketiksi ja pukeutuu Esmén "Luikurin liuku" -kirjasta tuttuun tulimekkoon. Myöhemmin Olaf sanoo, että hänen "todellisen rakkautensa" menetys oli yksi niistä asioista, joiden takia hän ei voinut jatkaa elämäänsä. Kuitenkin on epäilty, että hän tarkoitti Kit Snicketiä, ei suinkaan Esméä.


title: Esmé Kurjimo

text: Kirjeet kirjassa "" osoittavat, että Esmé meni ehkä naimisiin Jeromen kanssa vain tehdäkseen miehen kattohuoneistoon salaisen sisäänkäynnin Baudelairien kartanoon (vaikkakin Jerome sanoo kirjassa, että he muuttivat vain muutama viikko sitten). Hän teki sen myös osittain siksi, että kattohuoneistot olivat muodissa. Se oli selvästi pysyvä muoti, sillä jos ne olisivat olleet poissa muodista, Esmé olisi luultavasti heti ottanut Jeromesta eron ja mennyt tämän kanssa naimisiin taas sitten, kun kattohuoneistot olisivat taas "huudossa".


title: Esmé Kurjimo

text: Esmé oli näytellyt aiemmin kreivi Olafin kanssa "The World is Quiet Here"-näytelmän uudessa versiossa, ja paikannut Beatricen yhden esityksen jälkeen. Kreivi Olaf pitää Esméä erittäin suuressa arvossa; Esmé on ainoa (Olafin lisäksi), joka saa istua tämän auton etupenkillä ja lukea Snicket-kansiota, kun se saapui kelmien käsiin.


title: Esmé Kurjimo

text: Kirjassa "Ratkaisun rajoilla" Olaf ja Esmé eroavat tapeltuaan dramaattisen harppuunaonnettomuuden aikana.


title: Esmé Kurjimo

text: Kirjassa "Ratkaisun rajoilla" Esmé adoptoi Carmelita Spatsin, mutta ei tiedetä, selviävätkö he hotellin tulipalosta.


title: Esmé Kurjimo

text: Esmé hemmottelee Carmelitaa ja pitää tästä enemmän kuin Olaf. Kuitenkin samassa kirjassa hän sanoo Geraldine Juliennelle, että Carmelita ei ole hänen tyttärensä.


title: Esmé Kurjimo

text: Esméllä on ollut lukematon määrä omituisia pukuja, kuten:


title: Vernon Harrison

text: Vernon Harrison (Warwickshiressa, Englannissa 1912 – 2001) oli filosofian tohtori, ammattimainen kiistanalaisten tekstien ja väärennösten tutkija sekä Society for Psychical Researchin ja Royal Photographic Societyn jäsen.


title: Tinsel Town Rebellion

text: Tinsel Town Rebellion on Frank Zappan albumi, joka julkaistiin toukokuussa 1981.


title: Tinsel Town Rebellion

text: Albumi debytoi Yhdysvalloissa Billboard 200 -listan sijalla 66.


title: Guyanan jalkapallomaajoukkue

text: Guyanan jalkapallomaajoukkue edustaa Guyanaa miesten jalkapallon maaotteluissa. Sitä hallinnoi Guyanan jalkapalloliitto. Joukkue ei ole koskaan esiintytynyt jalkapallon MM-kilpailuissa tai CONCACAF Gold Cupissa. Vuonna 1966 tapahtuneeseen Guyanan itsenäistymiseen saakka se pelasi Brittiläisen Guianan nimellä.


title: Henri Giraud

text: Henri Honoré Giraud (18. tammikuuta 1879 – 11. maaliskuuta 1949) oli ranskalainen kenraali, joka taisteli ensimmäisessä ja toisessa maailmansodassa, jäi molemmissa vangiksi ja pakeni kummallakin kerralla. Toisen maailmansodan jälkipuoliskon hän johti vapaan Ranskan joukkoja ja jakoi jonkin aikaa poliittisen johdon Charles de Gaullen kanssa, kunnes joutui jäämään syrjään.


title: Henri Giraud

text: Giraud aloitti upseerinuransa palvelemalla Afrikassa, mutta hänet siirrettiin Eurooppaan vuonna 1914 ensimmäisen maailmansodan puhjettua. St. Quentinin taistelussa saksalaiset saivat Giraudin vangiksi tämän haavoituttua vakavasti. Giraud onnistui kuitenkin pakenemaan kaksi kuukautta myöhemmin ja hankkiutumaan Ranskaan Alankomaiden kautta.


title: Henri Giraud

text: Toisen maailmansodan alkaessa Giraud palveli Ranskan korkeimmassa sotaneuvostossa. Hän toimi aluksi 7. Armeijan komentajana. Hän oli vahvasti eri mieltä de Gaullen kanssa panssarijoukkojen taktiikasta. Johtaessaan 7. armeijaa Alankomaissa hän onnistui viivyttämään Saksan hyökkäystä. Ardenneilla joukot kuitenkin joutuivat tappiolle ja Giraud jäi 19. toukokuuta 1940 saksalaisten vangiksi.


title: Henri Giraud

text: Giraudia ja muita korkeita ranskalaisupseereja pidettiin vankina Dresdenissä syvällä Saksan valtakunnassa. Kaksi vuotta Giraud punoi juonta paetakseen, opetteli saksaa ja painoi mieleensä ympäristön kartan. 17. huhtikuuta 1942 koitti paon hetki. Giraud laskeutui jyrkännettä pitkin vankilalinnoituksesta, ajoi viiksensä ja matkusti tirolilaisnaiseksi pukeutuneena Schandauhun tavoittaakseen brittiagentin. Viekkaudella hänen onnistui päästä Sveitsiin ja lopulta Vichyn Ranskaan. Giraud otti yhteyttä marsalkka Pétainiin ja kehotti tätä lopettamaan yhteistyön Saksan kanssa, koska hän oli alkanut uskoa Saksan tappioon. Vichyn hallitus kieltäytyi luovuttamasta karkulaista takaisin Saksaan.


title: Henri Giraud

text: Giraudin pako kiinnitti valtavasti huomiota Ranskassa ja maailmalla. Gestapo aloitti salahankkeen hänen murhaamisekseen. Pierre Laval yritti suostutella miestä antautumaan saksalaisille. Liittoutuneet ottivat salaa yhteyttä Giraudiin. Tämä otettiin sukellusveneen kyytiin Toulonista ja hän sai Pohjois-Afrikassa komentoonsa vapaan Ranskan joukot.


title: Henri Giraud

text: Yhdysvaltojen presidentti Franklin D. Roosevelt suosi Giraudia vapaan Ranskan johtajaksi de Gaullen sijaan, jonka hän pelkäsi kehittyvän diktaattoriksi. Vuonna 1943 miehet jakoivat Ranskan vapautuskomitean presidenttiyden ja armeijan ylipäällikkyyden. De Gaulle osoittautui kuitenkin poliittisesti lahjakkaammaksi ja hän onnistui nopeasti parantamaan asemiaan Giraudin kustannuksella. Marraskuussa 1943 Giraud joutui luopumaan jaetusta presidenttiydestä de Gaullen hyväksi. Liittoutuneet saivat selville, että Giraudilla oli ollut omia urkkijoita palveluksessaan ja nämä pakottivat Giraudin luopumaan myös ylipäällikkyydestä. Hän kieltäytyi tarjotusta armeijan ylitarkastajan virasta ja päätti mieluummin jäädä eläkkeelle. Vuonna 1944 Giraud selvisi salamurhayrityksestä Algeriassa.


title: Henri Giraud

text: Giraud osallistui sodan jälkeen 1946 Ranskan politiikkaan ja kirjoitti kaksi kirjaa. Hän kuoli vuonna 1949 Dijonissa.


title: John Fante

text: John Fante (8. huhtikuuta 1909 Denver – 8. toukokuuta 1983 Los Angeles) oli yhdysvaltalainen kirjailija ja elokuvakäsikirjoittaja, joka antoi merkittäviä vaikutteita Charles Bukowskille.


title: John Fante

text: Fante muutti Los Angelesiin täytettyään kaksikymmentä vuotta ja ryhtyi kirjoittamaan tekstejä vuonna 1930. Hän onnistui julkaisemaan novellejaan aikauslehdissä, kuten "Harper´s Bazaar" ja "Saturday Evenig Post". Ensimmäinen romaani, "Wait Until Spring, Bandini", ilmestyi vuonna 1939. Vaikka Fante ansaitsikin pääasiallisesti elatuksensa elokuvakäsikirjoittajana, hän ei tuntenut alaa täysin omakseen. Todelliset fiktion kirjoittajan kyvyt huomattiin hänen osaltaan vasta myöhemmin.


title: John Fante

text: Vuonna 1955 Fantella todettiin diabetes, ja sairauden takia hän menetti näkönsä vuonna 1977. Tämän jälkeen hän saneli teoksensa puolisolleen Joycelle. Fanten jäämistöstä löydettiin vuonna 1933 kirjoitettu romaani "The Road to Los Angeles", joka näin ollen oli ensimmäinen teos useissa hänen kirjoissaan esiintyvästä Arturo Bandinista.


title: John Fante

text: John Fanten poika, kirjailija Dan Fante, on kuvannut isäänsä seuraavasti:""John Fantea ei ollut läheisimpienkään helppo tuntea, ja vielä vaikeampi häntä oli rakastaa. Hän oli täynnä elämän paloa- tulivuori joka saattoi purkautua koska tahansa. Nuorena ja vielä nelikymppisenäkin hän oli valmis nyrkkitappeluun baarissa...""


title: John Fante

text: Teoksissaan Fante käsitteli Amerikan italialaista identiteettiä, katolilaisuutta, urheilua, perhe- elämää, köyhyyttä sekä kirjoittamista. "Time Out" -lehti on nimennyt Fanten kuuluvan niihin yhdysvaltalaisten kirjailijoiden joukkoon, joiden "unohtaminen on ollut lähes rikollista."


title: Pyykivi

text: Pyykivi () on rapakivigraniittinen siirtolohkare Helsingin Laajasalossa, lähellä Pyyluotoa ja Pyysaarta.


title: Pyykivi

text: Pyykivi on lohjennut kahteen osaan. Sen koko on 3 × 3 × 4 metriä. Pyykivi on historiallinen rajakivi, jolla on myös luonnonsuojeluarvoa. Kiveen on asennettu merimerkki.


title: Johannes Baptista Rietstap

text: Johannes Baptista Rietstap (12. toukokuuta 1828 Rotterdam – 24. joulukuuta 1891 Haag) oli hollantilainen heraldikko, sukututkija ja pikakirjoittaja. Hänen laatimastaan kirjasta "Armorial général" tuli heraldiikan standarditeoksia.


title: Johannes Baptista Rietstap

text: Rietstap työskenteli aluksi kirjakaupassa, sitten toimittajana "Nieuwe Rotterdamsche Courant" -lehdessä. Toimittajan työ oli kuitenkin terveysongelmien takia hankalaa, ja Rietstap siirtyi vuonna 1850 pikakirjoittajaksi Hollannin parlamenttiin. 1860-luvun lopussa Rietstap laati saksalaisesta Gabelsbergerin pikakirjoitusjärjestelmästä hollanninkielisen version, joka ei kuitenkaan saavuttanut merkittävää suosiota. Rietstap teki pitkän uran pikakirjoittajana, ja jäi eläkkeelle vuonna 1890, vain vuotta ennen kuolemaansa.


title: Johannes Baptista Rietstap

text: Rietstapin suurimmat saavutukset ovat heraldiikassa, ja häntä pidetään modernin heraldiikan perustajana Hollannissa. Hän julkaisi vuonna 1856 teoksen "Handboek der wapenkunde", ja vuonna 1861 teoksen "Armorial général", joka sisälsi kuvaukset 46 000 eurooppalaisesta sukuvaakunasta. Toinen painos julkaistiin kaksiosaisena vuosina 1884 ja 1887. Tämän lisäksi Rietstap julkaisi muitakin sukututkimukseen ja heraldiikkaan liittyviä kirjoja ja lehtiä.


title: Vimpelin kirkko

text: Vimpelin kirkko on kirkko Vimpelissä Etelä-Pohjanmaalla, ja se valmistui vuonna 1807, mutta vihittiin käyttöön vasta 1811. Kirkko on kaksitoistakulmainen, hirrestä hirsisalvostekniikalla rakennettu kirkko. Kirkko tunnetaan "Pyöreänä kirkkona", sillä se ei näytä kulmikkaalta vaan pyöreältä. Tapuli rakennettiin samana vuonna kuin kirkko.


title: Vimpelin kirkko

text: Vimpelin kirkko on harvinainen lajissaan. Sen esikuva on Rooman Pantheon-temppeli. Suunnittelija on Jacob Rijf. Pyöreittein kirkkojen rakentamisesta luovuttiin 1800-luvun alkupuolella.


title: Vimpelin kirkko

text: Kirkkosalin sisustus on erikoinen. Alttarin molemmin puolin on kaksi pönttöä: saarnatuoli ja lukkarinpenkki esiveisaajaa varten. Alttaritaulun on maalannut hovimaalari R. W. Ekman (1872). Sen aiheena on ”Kristus ristillä”.


title: Vimpelin kirkko

text:
Urut (1944) ovat Kangasalan urkutehtaan rakentamat, pneumaattiset, 2-sormioiset ja 15 äänikertaiset, lisäksi kahdella siirtoäänikerralla varustetut urut.
Keskellä Vimpelin kirkonkylää sijaitsevan kirkon viimeinen suuri korjaustyö tehtiin vuosina 1998–1999. Kirkko kunnostettiin ja maalattiin sisältä ja ulkoa. Alttari irrotettiin etuseinästä, rakennettiin sosiaalitilat, sakasti uusittiin, rakennettiin museohuone, ja valaistus uusittiin.


title: Midnight Club: Los Angeles

text: Midnight Club: Los Angeles on vuonna 2008 julkaistu, "Midnight Club" -pelisarjaan kuuluva autopeli PlayStation 3:lle, Xbox 360:lle ja PlayStation Portablelle. "Midnight Club: Los Angelesista" on sittemmin tehty monia uudistettuja versioita, kuten "Midnight Club L.A. Remix" ja "Midnight Club Los Angeles Complete Edition".


title: Midnight Club: Los Angeles

text: Peli sisältää 43 autoa ja kolme moottoripyörää, Volkswagen R32:sta Dodge Challenger Conceptiin.


title: CE L’Hospitalet

text: Centre d´Esports l’Hospitalet on espanjalainen jalkapalloseura, joka tulee L’Hospitalet de Llobregatin kaupungista Espanjasta. Joukkue on perustettu vuonna 1957 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Se pelaa kotiottelunsa 6 294-paikkaisella Estadi La Feixa Llargalla.


title: CE L’Hospitalet

text: Seura perustettiin vuonna 1957 nimellä "Centre D'Esports L’Hospitalet", kun kaupungin kolmen joukkuetta "UD Hospitalet", "CD Santa Eulalia" ja "CF Hércules" yhdistyivät.


title: CE L’Hospitalet

text: Joukkue pelasi vuosina 1963–1966 maan toiseksi korkeimmalla sarjatasolla Segunda Divisiónissa, mutta suurimman osan historiastaan sen kuitenkin pelannut Segunda División B:ssä.


title: Vostotšnyin kosmodromi

text: Vostotšnyin kosmodromi (, "Itäinen kosmodromi") on Venäjän rakenteilla oleva kantorakettien laukaisukeskus Venäjän kaukoidässä Amurin alueella. Sen on tarkoitus valmistuttuaan vuonna 2018 korvata Kazakstanissa sijaitseva Baikonurin kosmodromi. Keskuksen koko on noin 550 km ja se tulee sijaitsemaan Uglegorskin kaupungin lähistöllä.


title: Vostotšnyin kosmodromi

text: Keskuksen rakennustyöt alkoivat vuonna 2011. Ensimmäinen laukaisu suoritettiin huhtikuussa 2016 Sojuz-2 raketilla, joka laukaisee 3 satelliittia.


title: Vostotšnyin kosmodromi

text: Keskukseen suunnitellaan 7 laukaisutornia, joista kaksi olisi miehitettyjä lentoja varten ja kaksi avaruusaseman rahtilaukaisuja varten. Kaksi alustaa on miehitetyille Sojuksille ja kaksi miehittämättömille Sojuksille. Rakennustöiden on suunniteltu maksavan 25 miljardia ruplaa. Keskuksen on tarkoitus työllistää aikanaan 25 000 ihmistä, joka kuvaa samalla Kazakstanin kansantaloudellista menetystä Venäjän aikanaan sulkiessa Baikonurin kosmodromin. Venäjän tarkoitus on tehdä 45% rakettilaukaisuistaan Aasiasta vuoteen 2020 mennessä. Aasian ja eurooppalaisen Plesetskin kosmodromin laukaisujen suhde riippuu paljolti avaruuteen kuljetettavien satelliittien ratojen inklinaatiosta.


title: American Beauty (albumi)

text: American Beauty on yhdysvaltalaisen Grateful Deadin viides albumi. Se julkaistiin vuonna 1970.


title: RSD Alcalá

text: Real Sociedad Deportiva Alcalá on espanjalainen jalkapalloseura, joka tulee Alcalá de Henaresin kaupungista Espanjasta. Joukkue on perustettu 1. toukokuuta 1929 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Se pelaa kotiottelunsa 7 000-paikkaisella Estadio Municipal El Valilla.


title: RSD Alcalá

text: Joukkue on pelannut historiansa aikana Segunda División B:ssä sekä Tercera Divisiónissa kansallisella tasolla.


title: Tinker

text: Tinker on alkujaan englannin kielessä tarkoittanut kiertävää tinaseppää, joka korjasi kotitaloudessa käytettyjä tarvikkeita. Ajan myötä sana ”tinker” siirtyi brittiläisessä yhteiskunnassa tarkoittamaan syrjäytyneitä ihmisiä. Tässä myöhemmässä merkityksessä se voi tarkoittaa:Sukunimenä Tinker on vanhaa anglosaksista perua, ja siitä on muunnelmia Le Tinklere ja Tinkler, jotka ilmentävät nimen käyttöönoton ajankohtaa. Nimi on kertonut usein kantajansa ammatista. Vailla irlantilaisia tai romaniyhteyksiä sitä tavataan Britanniassa erityisesti Yorkshiressa ja Norfolkissa. Eräs Tinker lähti purjehtimaan pyhiinvaeltajaisien mukana "Mayflowerilla" Uuteen maailmaan vuonna 1620, mutta hän kuoli muutaman kuukauden kuluttua.


title: Tinker

text: Irlannissa nimi Tinker esiintyi vasta 1600-luvun lopulla, Englannin sisällissodan jälkeen, kun Oliver Cromwellin New Model Armyn entiset jäsenet asettuivat sinne palveluksen päätyttyä. Romaneihin sana alettiin liittää myöhemmin, kun Britteinsaarilla alkoi kierrellä ammattiaan harjoittavia tinureita. Tinurit eivät alkujaan olleet romaneja, mutta jotkut romanit ryhtyivät harjoittamaan ammattia.


title: To tha X-treme

text: To tha X-Treme on Devin the Duden kolmas studioalbumi, joka julkaistiin 15. kesäkuuta 2004. Levyllä vierailee muun muassa 8Ball.


title: To tha X-treme

text: Albumi debytoi Yhdysvalloissa Billboard 200 -listan sijalla 55.


title: Malkasaari

text: Malkasaari () on saari Itä-Helsingissä, Kallahdenselällä Rastilasta etelään.


title: Malkasaari

text: Malkasaaren pinta-ala on 3,44 hehtaaria ja rantaviivan pituus 890 metriä. Alueen luonto on puistomaista kangasmetsää. Saaren korkein kohta on yli kahdeksan metriä merenpinnasta.


title: Malkasaari

text: Malkasaaressa on keittokatos, käymälä, vesipiste ja sauna. Pohjoispuolella on rantautumislaituri veneille. Malkasaareen ei ole säännöllistä vesiliikennettä. Telttailu on sallittu. Malkasaaren omistaa Helsingin kaupunki.


title: Live and Unreleased

text: Live and Unreleased on fuusiojazz-yhtye Weather Reportin live-albumi, joka julkaistiin vuonna 2002 Columbia Recordsilla.


title: Just Tryin’ ta Live

text: Just Tryin’ ta Live on Devin the Duden toinen studioalbumi, joka julkaistiin 29. tammikuuta 2002. Levyllä vierailevat muun muassa Nas ja Xzibit sekä tuottajina tunnettuja nimiä kuten Dr. Dre ja DJ Premier.


title: Just Tryin’ ta Live

text: Albumi debytoi Yhdysvalloissa Billboard 200 -listan sijalla 61.


title: Lorenzo Cellerino

text: Gian Lorenzo Cellerino (s. 30. joulukuuta 1944 Alessandria) on italialainen entinen yleisurheilija, joka kilpaili pikajuoksussa. Hän oli mukana maansa pronssia voittaneessa 4 × 400 metrin viestijoukkueessa Helsingin EM-kisoissa 1971. Cellerino osallistui samassa lajissa Münchenin olympialaisiin 1972, mutta joukkue putosi jo ensimmäisellä kierroksella.


title: Lisa Gelius

text: Elisabeth "Lisa" Gelius (23. heinäkuuta 1909 München – 14. tammikuuta 2006 Kreuth) oli saksalainen yleisurheilija, joka kilpaili keihäänheitossa ja pika-aitajuoksussa. Hän voitti Wienin EM-kisoissa 1938 kultaa keihäänheitosta ja hopeaa 80 metrin aitajuoksusta. Gelius juoksi vuonna 1938 80 metrin aitajuoksussa ajan 11,6 sekuntia, joka oli tuolloin jaettu maailmanennätys.


title: Franck Signorino

text: Franck Eddy Signorino (s. 19. syyskuuta 1981 Nogent-sur-Marne, Ranska) on ranskalainen jalkapalloilija, pelipaikaltaan vasen laitapuolustaja. Hän edustaa Ranskan pääsarjassa pelaavaa Stade de Reimsiä.


title: Franck Signorino

text: Signorino aloitti ammattilaisuransa Metzissä kaudella 2001–2002. Hän debytoi Ranskan korkeimmalla sarjatasolla Division 1:ssä 22. joulukuuta 2001 ottelussa Montpellier’ta vastaan ja vakiinnutti kauden aikana paikkansa joukkueen avauskokoonpanossa. Seuraavaksi kaudeksi joukkue putosi toiselle sarjatasolle, josta se nousi kuitenkin yhden kauden jälkeen takaisin ylös. Vuonna 2005 Signorino siirtyi Nantesiin, jota hän edusti kahden kauden ajan. Hän ylsi joukkueen kanssa Ranskan cupin välieriin kaudella 2005–2006.


title: Franck Signorino

text: Nantesin pudottua Ligue 2:hön Signorino siirtyi 1,5 miljoonan euron kaupassa espanjalaiseen Getafeen, jonka kanssa hän teki neljävuotisen sopimuksen. Madridilaisseurassa loukkaantumiset sekä kilpailu peliajasta ensin Lucas Lichtin ja myöhemmin Manén kanssa rajoittivat hänen esiintymisensä Espanjan korkeimmalla sarjatasolla Primera Divisiónissa viiteen otteluun kaudella 2007–2008. Samalla kaudella hän pelasi myös muutamia otteluita UEFA-cupissa, jossa Getafe ylsi puolivälieriin, ja Espanjan cupissa Copa del Reyssä, jossa Getafe ylsi toista kertaa peräkkäin loppuotteluun.


title: Franck Signorino

text: Kauden 2009–2010 jälkimmäisen puoliskon Signorino vietti lainalla Segunda Divisiónin Cartagenassa. Elokuussa 2010 hän ja Getafe purkivat sopimuksensa. Saman vuoden joulukuussa hän teki vapaana pelaajana kauden 2010–2011 ulottuneen sopimuksen belgialaisen Charleroin kanssa.


title: Franck Signorino

text: Signorino kuului Ranskan alle 20- ja 21-vuotiaiden maajoukkueisiin.


title: Susanne Pastoors

text: Susanne "Susi" Pastoors (13. helmikuuta 1914 – 22. maaliskuuta 1984) oli saksalainen yleisurheilija, joka kilpaili keihäänheitossa. Hän voitti hopeaa Wienin EM-kisoissa 1938 tuloksella 44,14 metriä. Pastoorsin ennätys lajissa oli 44,82 metriä, jonka hän heitti Saarbrückenissä samana vuonna.


title: The Dude

text: The Dude on Devin the Duden esikoisalbumi, joka julkaistiin 16. kesäkuuta 1998. Ennen tätä albumia Devin the Duden kuului Odd Squad sekä Facemob -ryhmiin.


title: The Dude

text: Albumi debytoi Yhdysvalloissa Billboard 200 -listan sijalla 177.


title: Barking Pumpkin Records

text: Barking Pumpkin Records oli Frank Zappan vuonna 1981 perustama levy-yhtiö. Jakelijana toimi alun perin CBS Records ja vuodesta 1984 lähtien Capitol Records. Vuonna 1993 yhtiö siirtyi kuitenkin Rhino Recordsille.


title: Filipe Albuquerque

text: Filipe Miguel Delgadinho Albuquerque (s. 13. kesäkuuta 1985 Coimbra) on portugalilainen moottoriurheilija. Nykyään hän kilpailee FIA World Endurance Championship -sarjassa.


title: Filipe Albuquerque

text: Albuquerque on kilpaillut aiemmin Espanjan Formula 3 -mestaruussarjassa ja Formula Renault -sarjoissa voittaen kaksi Formula Renault -sarjan mestaruutta vuonna 2006. Samana vuonna hän voitti Red Bull Junior of the Year -palkinnon. Vuonna 2007 Albuquerque kilpaili GP2-sarjassa Arden- ja Racing Engineering -talleissa neljä kilpailua saavuttamatta pisteitä. Alburquerque kilpaili A1 Grand Prix -sarjassa kausina 2007–08 ja 2008–09 edustaen Portugalin joukkuetta. Hän sijoittui sarjan kolmanneksi kaudella 2008–09.


title: Filipe Albuquerque

text: Vuonna 2010 Albuquerque voitti Mestareiden kisan. Hän päihitti finaalissa yhdeksänkertaisen rallin maailman mestarin Sébastien Loebin. Vuonna 2011 Albuquerque kilpaili DTM-sarjassa Team Rosberg-tallissa saavuttaen yhden kakkossijan ja yhdeksän pistettä. Hän jatkoi sarjassa vuonna 2012 saavuttaen 26 pistettä. Vuonna 2014 Albuquerque kilpaili FIA World Endurance Championship -sarjassa, Audin LMP1-luokan autolla.


title: Weather Report (vuoden 1982 albumi)

text: Weather Report on fuusiojazz-yhtye Weather Reportin yhdestoista studioalbumi, joka julkaistiin vuonna 1982. Albumi on samanniminen kuin yhtyeen ensimmäinen studioalbumi "Weather Report".


title: Bahaman jalkapallomaajoukkue

text: Bahaman jalkapallomaajoukkue edustaa Bahamaa kansainvälisissä miesten jalkapallon maajoukkueotteluissa. Sitä hallinnoi Bahaman jalkapalloliitto.


title: SD Lemona

text: Sociedad Deportiva Lemona on espanjalainen jalkapalloseura, joka tulee Lemoan kaupungista Espanjasta. Joukkue on perustettu vuonna 1923 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Se pelaa kotiottelunsa 5 000-paikkaisella Estadio Arlonagusialla.


title: SD Lemona

text: Joukkue on pelannut historiansa aikana kansallisella tasolla Segunda División B:ssä sekä Tercera Divisiónissa.


title: Zamora CF

text: Zamora Club de Fútbol on espanjalainen jalkapalloseura, joka tulee Zamoran kaupungista Espanjasta. Joukkue on perustettu vuonna 1969 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Se pelaa kotiottelunsa 8 000-paikkaisella Estadio Ruta de la Platalla.


title: Zamora CF

text: Joukkue on pelannut historiansa aikana kansallisella tasolla Segunda División B:ssä ja Tercera Divisiónissa.


title: Bruno Toledo

text: Bruno Toledo (s. 23. marraskuuta 1973) on espanjalainen entinen kestävyysjuoksija, joka oli erikoistunut 10 000 metrin juoksuun. Toledon uran paras saavutus on viides sija 10 000 metrin juoksussa yleisurheilun Euroopan-mestaruuskilpailuissa 1998. Maailmanmestaruuskilpailuissa Toledon paras sijoitus on 25. sija, jonka hän saavutti vuoden 1999 Sevillan kotikisoissa.


title: Bruno Toledo

text: Toledo on osallistunut myös maastojuoksun maailmanmestaruuskilpailuihin vuonna 1998. Henkilökohtaisessa kilpailussa Toledo sijoittui 23:ksi ja joukkuekilpailussa Espanja viidenneksi.


title: Bruno Toledo

text: Toledo voitti 10 000 metrin juoksun Espanjan mestaruuden vuonna 1998.


title: Boyd Coddington

text: Boyd Leon Coddington (28. elokuuta 1944 - 27. helmikuuta 2008) oli yhdysvaltalainen autonrakentaja. Hän kasvoi Rupert-nimisessä kylässä Idahon osavaltiossa. Nuorena hän luki paljon auto- ja Hot Rod -lehtiä. Coddington sai ensimmäisen autonsa (1931-mallin Chevrolet) jo kahdeksan vuoden ikäisenä.


title: Boyd Coddington

text: Hän valmistui koneistajaksi Idaho State Universitystä. Vuonna 1968 hän muutti Kaliforniaan ja toimi siellä koneistajana Disneylandissa. Hänestä tuli kuitenkin pian tunnettu autojen rakentaja. Vuonna 1977 Coddington avasi oman myymälän Kaliforniaan. Boydin ensimmäinen merkittävä asiakas oli Vern Luce, jonka auto, 1933-mallin coupe, voitti Al Slonaker -palkinnon 1981 Oakland Roadstersissa.


title: Boyd Coddington

text: Coddington esiintyi yhdysvaltalaisessa "American Hot Rod" -televisiosarjassa.


title: Alan Ritchson

text: Alan Ritchson (s. 28. marraskuuta 1984 Grand Forks, Pohjois-Dakota) on yhdysvaltalainen näyttelijä ja entinen malli.


title: Alan Ritchson

text: Ritchson aloitti mallin työt heti high schoolin jälkeen Abercrombie & Fitch -yhtiön mallina. Sittemmin vuonna 2008 hän allekirjoitti sopimuksen losangeleslaisen agentuurin Vision Model Managementin kanssa ja esiintyi N2N Bodywear -mallina. Ritchson lopetti mallin työt vuoden 2009 alussa.